title: Euroopan parlamentin ja neuvoston päätös N:o 1904/2006/EY, tehty 12 päivänä joulukuuta 2006 , aktiivisen Euroopan kansalaisuuden edistämiseksi vuosina 2007—2013 toteutettavasta Kansalaisten Eurooppa -ohjelmasta

text:
               27.12.2006

               FI

               Euroopan unionin virallinen lehti

               L 378/32

      EUROOPAN PARLAMENTIN JA NEUVOSTON PÄÄTÖS N:o 1904/2006/EY,
   tehty 12 päivänä joulukuuta 2006,
   aktiivisen Euroopan kansalaisuuden edistämiseksi vuosina 2007—2013 toteutettavasta ”Kansalaisten Eurooppa” -ohjelmasta
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 151 ja 308 artiklan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   ottavat huomioon alueiden komitean lausunnon (2),
   noudattavat perustamissopimuksen 251 artiklassa määrättyä menettelyä (3),
   sekä katsovat seuraavaa:

               (1)

               Perustamissopimuksessa on otettu käyttöön unionin kansalaisuus, joka täydentää kunkin jäsenvaltion kansalaisuutta. Se on tärkeä tekijä Euroopan yhdentymisprosessin lujittamisessa ja turvaamisessa.

               (2)

               Yhteisön olisi saatettava kansalaiset täysin tietoisiksi heillä olevasta Euroopan kansalaisuudesta sekä sen hyödyistä sekä siitä johtuvista oikeuksista ja velvollisuuksista, joita on edistettävä toissijaisuutta asianmukaisesti noudattaen ja yhteenkuuluvuutta vahvistaen.

               (3)

               On erityisen tärkeää saada Euroopan kansalaiset täysin tietoisiksi heillä olevasta Euroopan unionin kansalaisuudesta Eurooppa-neuvoston Brysselissä 16 ja 17 päivänä kesäkuuta 2005 pitämässään kokouksessa käynnistämän, Euroopan tulevaisuudesta käytävän laajan keskustelun yhteydessä. Kansalaisten Eurooppa -ohjelman olisi näin ollen täydennettävä muita tässä yhteydessä tehtyjä aloitteita, mutta se ei saisi olla niiden kanssa päällekkäinen.

               (4)

               Jotta kansalaiset voisivat antaa täyden tukensa Euroopan yhdentymiselle, olisi entistä enemmän korostettava yhteisiä arvoja sekä yhteistä historiaa ja kulttuuria keskeisinä tekijöinä kansalaisten kuulumisessa yhteiskuntaan, joka perustuu vapauden ja demokratian periaatteisiin sekä ihmisoikeuksien kunnioittamiseen, kulttuurien monimuotoisuuteen, suvaitsevuuteen ja solidaarisuuteen 7 päivänä joulukuuta 2000 julistetun Euroopan unionin perusoikeuskirjan (4) mukaisesti.

               (5)

               Aktiivisen kansalaisuuden edistäminen on olennainen tekijä tehostettaessa paitsi rasismin, muukalaisvihan ja suvaitsemattomuuden torjuntaa myös yhteenkuuluvuutta ja demokratian kehitystä.

               (6)

               Euroopan unionin tiedotus- ja viestintästrategiassa olisi varmistettava ohjelmasta tuettujen toimien laaja vaikutus ja suuri teho.

               (7)

               Jotta Euroopan unioni voidaan tuoda lähemmäs kansalaisia ja jotta kansalaiset voivat täysipainoisesti osallistua yhä tiiviimmän Euroopan rakentamiseen, on tarpeen lähestyä osallistujavaltioiden kaikkia kansalaisia ja kaikkia näissä valtioissa laillisesti asuvia ja ottaa heidät mukaan kansainväliseen vaihto- ja yhteistyötoimiin, jotka osaltaan kehittävät tunnetta yhteisten eurooppalaisten ihanteiden piiriin kuulumisesta.

               (8)

               Euroopan parlamentti on vuonna 1988 antamassaan päätöslauselmassa katsonut, että on suotavaa ryhtyä merkittävin toimin edistämään eri jäsenvaltioiden kansalaisten välisten yhteyksien lisäämistä ja että Euroopan unionin erityistuki eri jäsenvaltioiden kuntien välisen ystävyyskuntatoiminnan kehittämiseen on sekä perusteltua että toivottavaa.

               (9)

               Eurooppa-neuvosto on useaan otteeseen todennut, että unioni ja sen toimielimet olisi tuotava lähemmäs jäsenvaltioiden kansalaisia. Se on rohkaissut unionin toimielimiä käymään ja edistämään avointa ja säännöllistä vuoropuhelua järjestäytyneen kansalaisyhteiskunnan kanssa tukien näin kansalaisten osallistumista julkiseen elämään ja päätöksentekoon sekä samalla korostamaan unionin kansalaisten keskeisiä yhteisiä arvoja.

               (10)

               Neuvosto on yhteisön toimintaohjelmasta unionin aktiivisen kansalaisuuden edistämiseksi (kansalaisosallistuminen) 26 päivänä tammikuuta 2004 tekemällään päätöksellä 2004/100/EY (5) perustanut toimintaohjelman, jossa on vahvistettu tarve pitää yllä vuoropuhelua kansalaisjärjestöjen ja kuntien kanssa sekä tukea kansalaisten aktiivista osallistumista.

               (11)

               Kansainväliset ja monialaiset kansalaishankkeet ovat merkittäviä välineitä kansalaisten saavuttamiseksi sekä eurooppalaisen tietoisuuden, Euroopan poliittisen yhdentymisen, sosiaalisen osallisuuden ja keskinäisen tuntemuksen edistämiseksi.

               (12)

               Euroopan, kansallisen, alueellisen ja paikallisen tason kansalaisjärjestöt ovat tärkeitä tekijöitä edistettäessä kansalaisten aktiivista osallistumista yhteiskuntaan ja ne myötävaikuttavat julkiseen elämän vilkastumiseen. Ne ovat myös välittäjiä Euroopan ja sen kansalaisten kesken. Sen vuoksi niiden kansainvälistä yhteistyötä olisi edistettävä ja tuettava.

               (13)

               Eurooppalaisen julkisen politiikan tutkimusorganisaatiot voivat tarjota uusia ajatuksia ja pohdintoja Euroopan tason keskustelun virikkeiksi. Sen vuoksi on myös suotavaa tukea Euroopan unionin toimielinten ja kansalaisten välisen yhteyden luojana sellaista toimintaa, jossa ilmenee niiden sitoutuminen eurooppalaisen identiteetin ja Euroopan kansalaisuuden rakentamiseen, luomalla avoimuutta noudattavia menettelyjä tiedonlevitykseen ja vaihtoon keskittyvien verkostojen edistämiseksi.

               (14)

               Olisi myös jatkettava yhteisön toimintaohjelmasta kulttuurialalla Euroopan laajuisesti toimivien organisaatioiden tukemiseksi 21 päivänä huhtikuuta 2004 tehdyn Euroopan parlamentin ja neuvoston päätöksen N:o 792/2004/EY (6) mukaisesti aloitettua Euroopan unionin toimintaa, jolla pyritään säilyttämään pakkosiirtoihin liittyvät keskeiset paikat ja arkistot sekä huolehtimaan niiden muiston yllä pitämisestä. Näin voidaan säilyttää tietoisuus toisen maailmansodan täydestä laajuudesta ja traagisista seurauksista sekä vaalia kaikkien uhrien muistoa niin, että menneisyydestä voidaan päästä eteenpäin ja rakentaa tulevaisuutta.

               (15)

               Nizzassa 7 — 9 päivänä joulukuuta 2000 kokoontuneen Eurooppa-neuvoston urheilusta antamassa julkilausumassa todettiin, että vaikka yhteisöllä ei ole suoraa toimivaltaa tällä alalla, sen on perustamissopimuksen eri määräysten mukaisesti toimiessaan otettava huomioon urheilun erityispiirteet, jotka ovat seurausta sen yhteiskunnallisesta sekä koulutukseen ja kulttuuriin liittyvästä merkityksestä.

               (16)

               Erityistä huomiota olisi kiinnitettävä siihen, että kaikkien jäsenvaltioiden kansalaiset ja kansalaisjärjestöt ovat tasapainoisesti mukana kansainvälisissä hankkeissa ja toimissa.

               (17)

               Ehdokasmaiden ja ETA-sopimuksen osapuolina olevien EFTA-maiden olisi voitava osallistua yhteisön ohjelmiin näiden maiden kanssa tehtävien sopimusten mukaisesti.

               (18)

               Thessalonikissa 19 ja 20 päivänä kesäkuuta 2003 kokoontunut Eurooppa-neuvosto hyväksyi asiakirjan ”Länsi-Balkania koskeva Thessalonikin toimintasuunnitelma: kohti yhdentyvää Eurooppaa”, jossa Länsi-Balkanin maita kehotetaan osallistumaan yhteisön ohjelmien ja elinten toimintaan; tämän vuoksi Länsi-Balkanin maiden olisi voitava osallistua yhteisön ohjelmiin.

               (19)

               Ohjelmaa olisi seurattava säännöllisesti ja arvioitava riippumattomasti komission ja jäsenvaltioiden välisenä yhteistyönä, jotta siihen voidaan tehdä toimenpiteiden asianmukaisen täytäntöönpanon kannalta välttämättömät tarkistukset.

               (20)

               Ohjelman seuranta- ja arviointimenettelyissä olisi käytettävä erityisiä, mitattavissa ja saavutettavissa olevia, asianmukaisia ja aikataulusidonnaisia tavoitteita ja indikaattoreita.

               (21)

               Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annettua neuvoston asetusta (EY, Euratom) N:o 1605/2002 (7), jäljempänä ”varainhoitoasetus”, ja Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 19 päivänä marraskuuta 2002 annettua komission asetusta (EY, Euratom) N:o 2342/2002 (8), joilla suojataan yhteisön taloudellisia etuja, on sovellettava noudattaen yksinkertaisuuden ja johdonmukaisuuden periaatteita budjettivälineiden valinnassa ja ottaen huomioon niiden tapausten rajallinen määrä, joissa komissiolla säilyy välitön toteutus- ja hallinnointivastuu, sekä resurssien määrän ja niiden käytöstä aiheutuvan hallinnollisen rasituksen oikeasuhteisuus.

               (22)

               Olisi myös toteutettava asiaankuuluvat toimenpiteet väärinkäytösten ja petosten torjumiseksi sekä menetettyjen taikka aiheettomasti maksettujen tai käytettyjen varojen perimiseksi takaisin.

               (23)

               Ohjelman täytäntöönpanoa voidaan moitteettoman varainhoidon periaatetta noudattaen yksinkertaistaa turvautumalla kertaluonteiseen rahoitukseen joko ohjelmaan osallistujille myönnetyn tuen tai ohjelman hallintoa varten kansallisella tasolla perustetuille rakenteille annetun yhteisön tuen osalta.

               (24)

               Tässä päätöksessä vahvistetaan koko ohjelman keston ajaksi rahoituspuitteet, joita budjettivallan käyttäjää pitää vuosittaisen talousarviomenettelyn kuluessa talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (9) 37 kohdassa tarkoitettuna ensisijaisena ohjeena.

               (25)

               Jäsenvaltiot eivät voi riittävällä tavalla toteuttaa tämän päätöksen tavoitteita, jotka voidaan siten ohjelman toimien ja toimenpiteiden kansainvälisen ja monenvälisen luonteen takia toteuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa määrätyn toissijaisuusperiaatteen mukaisesti. Kyseisessä artiklassa vahvistetun suhteellisuusperiaatteen mukaisesti tässä päätöksessä ei ylitetä sitä, mikä on tarpeen näiden tavoitteiden saavuttamiseksi.

               (26)

               Tämän päätöksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY (10) mukaisesti.

               (27)

               Olisi hyväksyttävä siirtymäkauden toimenpiteet ennen 31 päivää joulukuuta 2006 aloitettujen toimien seurantaa varten päätöksen 2004/100/EY mukaisesti,

         OVAT PÄÄTTÄNEET SEURAAVAA:
   1 artikla
   Ohjelman kohde ja soveltamisala
   1.   Tällä päätöksellä perustetaan ”Kansalaisten Eurooppa” -ohjelma, jäljempänä ”ohjelma”, 1 päivänä tammikuuta 2007 alkavaksi ja 31 päivänä joulukuuta 2013 päättyväksi kaudeksi.
   2.   Ohjelmalla edistetään seuraavia yleistavoitteita:

               a)

               tarjotaan kansalaisille mahdollisuus toimia vuorovaikutuksessa ja osallistua yhä tiiviimmän, demokraattisen ja maailmalle avautuneen sekä kulttuurisen monimuotoisuuden yhdistämän ja rikastuttaman Euroopan rakentamiseen kehittäen näin Euroopan unionin kansalaisuutta;

               b)

               kehitetään yhteisiin arvoihin, historiaan ja kulttuuriin perustuvan eurooppalaisen identiteetin tunnetta;

               c)

               myötävaikutetaan siihen, että kansalaiset tuntevat Euroopan unionin omakseen;

               d)

               lujitetaan unionin kansalaisten suvaitsevaisuutta ja keskinäistä ymmärtämystä kunnioittaen ja edistäen kulttuurista ja kielellistä moninaisuutta edesauttamalla samalla kulttuurien välistä vuoropuhelua.

         2 artikla
   Ohjelman erityiset tavoitteet
   Ohjelmalla on seuraavat perustamissopimuksessa mainittujen keskeisten tavoitteiden mukaiset erityiset tavoitteet, jotka toteutetaan kansainvälisen yhteistyön avulla:

               a)

               saatetaan yhteen eri puolilla Eurooppaa sijaitsevien paikallisyhteisöjen jäsenet jakamaan ja vaihtamaan kokemuksia, näkemyksiä ja arvoja, jotta voidaan oppia menneestä ja rakentaa tulevaa varten;

               b)

               edistetään Euroopan kansalaisuuteen ja demokratiaan, yhteisiin arvoihin sekä yhteiseen historiaan ja kulttuuriin liittyvää toimintaa, keskustelua ja pohdintaa Euroopan tasolla toteutettavalla kansalaisjärjestöjen yhteistyöllä;

               c)

               tuodaan Eurooppa lähemmäksi kansalaisia edistämällä eurooppalaisia arvoja ja saavutuksia vaalien samalla Euroopan menneisyyden muistoa;

               d)

               rohkaistaan kaikkien osallistujamaiden kansalaisten ja kansalaisjärjestöjen välistä vuorovaikutusta, edistäen näin kulttuurien välistä vuoropuhelua ja korostaen Euroopan monimuotoisuutta ja yhtenäisyyttä, jolloin erityistä huomiota kiinnitetään toimiin, joilla pyritään kehittämään tiiviimmät yhteydet Euroopan unionin — sellaisena kuin se oli 30 päivänä huhtikuuta 2004 — jäseninä olleiden ja siihen mainitusta päivästä lukien liittyneiden jäsenvaltioiden kansalaisten välille.

         3 artikla
   Toimet
   1.   Ohjelman tavoitteet pyritään saavuttamaan tukemalla seuraavia toimia, joita koskevat tarkemmat tiedot ovat liitteen I osassa:

               a)

               aktiivisten kansalaisten Eurooppa, joka käsittää

                           —

                           ystävyyskuntatoiminnan;

                           —

                           kansalaishankkeet ja niitä tukevat toimenpiteet;

               b)

               aktiivinen eurooppalainen kansalaisyhteiskunta, joka käsittää

                           —

                           toiminta-avustukset eurooppalaisen julkisen politiikan tutkimusorganisaatioille (think-tank -toiminta);

                           —

                           toiminta-avustukset Euroopan tason kansalaisjärjestöille;

                           —

                           avustukset kansalaisjärjestöjen käynnistämille hankkeille;

               c)

               Yhteinen Eurooppa, joka käsittää

                           —

                           näkyvyyttä lisääviä tapahtumia, kuten muistojuhlia, palkintoja, taidetapahtumia ja Euroopan laajuisia konferensseja;

                           —

                           tutkimuksia, kyselyjä ja mielipidemittauksia;

                           —

                           tiedotuksen ja tiedonlevityksen välineitä;

               d)

               Euroopan aktiivinen muistiperintö, joka käsittää

                           —

                           pakkosiirtoihin liittyvien tärkeimpien paikkojen ja arkistojen säilyttämisen sekä pakkosiirtojen uhrien muiston vaalimisen.

         2.   Kussakin toimessa voidaan asettaa etusijalle 2 artiklan d alakohdan erityistavoitteen mukainen kaikkien jäsenvaltioiden kansalaisten ja kansalaisjärjestöjen tasapainoinen mukanaolo.
   4 artikla
   Yhteisön toimenpiteet
   1.   Yhteisön toimenpiteet voivat olla avustuksia tai julkisia hankintoja koskevia sopimuksia.
   2.   Yhteisön avustusta voidaan myöntää esimerkiksi toiminta-avustuksina, yksittäistoimiin myönnettävinä avustuksina, apurahoina ja palkintoina.
   3.   Julkisia hankintoja koskevat sopimukset kattavat palvelujen ostot, kuten tapahtumien järjestämisen, selvitys- ja tutkimustoiminnan, tiedotuksen ja tiedonlevityksen välineet, seurannan ja arvioinnin.
   4.   Voidakseen saada yhteisön avustuksen tuensaajien on täytettävä liitteen II osassa säädetyt vaatimukset.
   5 artikla
   Ohjelmaan osallistuminen
   Ohjelmaan voivat osallistua seuraavat maat, jäljempänä ”osallistujamaat”:

               a)

               jäsenvaltiot;

               b)

               ETA-sopimuksen osapuolina olevat EFTA-maat kyseisen sopimuksen määräysten mukaisesti;

               c)

               ehdokasmaat, joita varten on laadittu liittymistä valmisteleva strategia, näiden maiden kanssa tehdyissä puitesopimuksissa määrättävien, yhteisön ohjelmiin osallistumista koskevien yleisten periaatteiden sekä edellytysten ja sääntöjen mukaisesti;

               d)

               Länsi-Balkanin maat niiden yksityiskohtaisten järjestelyjen mukaisesti, joista määrätään näiden maiden kanssa tehtävissä puitesopimuksissa, jotka koskevat yhteisön ohjelmiin osallistumisen yleisiä periaatteita.

         6 artikla
   Ohjelman tuensaajat
   Ohjelmaan voivat osallistua kaikki aktiivista Euroopan kansalaisuutta edistävät toimijat, erityisesti paikallisviranomaiset ja -järjestöt, eurooppalaisen julkisen politiikan tutkimusorganisaatiot (think tank -toiminta), kansalaisryhmät ja muut kansalaisjärjestöt.
   7 artikla
   Kansainvälisten järjestöjen kanssa tehtävä yhteistyö
   Ohjelmaan voi sisältyä myös aktiivista Euroopan kansalaisuutta koskevia yhteisiä ja innovatiivisia toimia, joita toteutetaan yhteisrahoituksen pohjalta yhdessä kansainvälisten järjestöjen, kuten Euroopan neuvoston ja Unescon kanssa varainhoitoasetuksen ja kunkin toimielimen tai organisaation sääntöjen mukaisesti.
   8 artikla
   Täytäntöönpanotoimenpiteet
   1.   Komissio hyväksyy ohjelman täytäntöönpanemiseksi tarvittavat toimenpiteet liitteen säännösten mukaisesti.
   2.   Seuraavista toimenpiteistä päätetään 9 artiklan 2 kohdassa tarkoitettua menettelyä noudattaen:

               a)

               ohjelman täytäntöönpanoa koskevat järjestelyt, mukaan luettuina vuotuinen työohjelma sekä valintaperusteet ja -menettelyt;

               b)

               ohjelman eri toimien välinen yleinen tasapaino;

               c)

               ohjelman seuranta- ja arviointimenettelyt;

               d)

               yhteisön myöntämä taloudellinen tuki (määrä, kesto, jakaminen ja tuensaajat) kaikkien toiminta-avustusten, toimen 1 mukaisten monivuotisten ystävyyskuntasopimusten ja toimen 3 mukaisten näkyvyyttä lisäävien tapahtumien osalta.

         3.   Kaikista muista ohjelman täytäntöönpanemiseksi tarvittavista toimenpiteistä päätetään 9 artiklan 3 kohdassa tarkoitettua menettelyä noudattaen.
   4.   Komissio voi 2 kohdassa tarkoitetun menettelyn mukaisesti laatia suuntaviivoja liitteessä mainituille toimille mukauttaakseen ohjelmaa mahdollisiin muutoksiin aktiivista Euroopan kansalaisuutta koskevissa ensisijaisissa tavoitteissa.
   9 artikla
   Komitea
   1.   Komissiota avustaa komitea.
   2.   Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä ottaen huomioon mainitun päätöksen 8 artiklan säännökset.
   Päätöksen 1999/468/EY 4 artiklan 3 kohdassa tarkoitettu määräaika vahvistetaan kahdeksi kuukaudeksi.
   3.   Jos tähän kohtaan viitataan, sovelletaan päätöksen 1999/468/EY 3 ja 7 artiklassa säädettyä menettelyä ottaen huomioon mainitun päätöksen 8 artiklan säännökset.
   4.   Komitea vahvistaa työjärjestyksensä.
   10 artikla
   Johdonmukaisuus Euroopan yhteisön ja Euroopan unionin muiden välineiden kanssa
   1.   Komissio varmistaa, että tämä ohjelma ja välineet, jotka koskevat muita yhteisön toiminta-aloja, erityisesti yleissivistävän koulutuksen, ammatillisen koulutuksen, kulttuurin, nuorison, urheilun, ympäristön, audiovisuaalisen alan ja viestimien, perusoikeuksien ja -vapauksien, sosiaalisen osallisuuden edistämisen, sukupuolten tasa-arvon, syrjinnän eri muotojen, rasismin ja muukalaisvihan torjumisen, tieteellisen tutkimuksen, tietoyhteiskunnan ja yhteisön ulkoisen toiminnan alaa, varsinkin Euroopan naapuruuspolitiikan tasolla, ovat keskenään johdonmukaisia ja täydentävät toisiaan.
   2.   Ohjelmassa voidaan käyttää samoja resursseja kuin muissa yhteisön ja Euroopan unionin välineissä sellaisten toimien toteuttamiseksi, joilla voidaan saavuttaa tämän ohjelman ja kyseisten välineiden yhteisiä tavoitteita.
   11 artikla
   Rahoituspuitteet
   1.   Rahoituspuitteet ohjelman täytäntöönpanoa varten 1 artiklassa tarkoitettuna kautena ovat 215 miljoonaa euroa.
   2.   Budjettivallan käyttäjä hyväksyy vuotuiset määrärahat rahoituskehyksen rajoissa.
   12 artikla
   Varainhoitosäännökset
   1.   Rahoitustuki suoritetaan oikeushenkilöille annettavina avustuksina. Toimen luonteesta ja tavoitteesta riippuen avustusta voidaan myöntää myös luonnollisille henkilöille.
   2.   Komissio voi myöntää luonnollisille tai oikeushenkilöille palkintoja ohjelman mukaisesti toteutetuista toimista tai hankkeista.
   3.   Asetuksen (EY, Euratom) N:o 2342/2002 181 artiklan mukaisesti ja toimen luonteen perusteella voidaan sallia kiinteämääräinen rahoitus ja/tai yksikkökustannusten käyttö.
   4.   Yhteisrahoitus luontoissuorituksina voidaan sallia.
   5.   Komissio voi tuensaajien ominaispiirteet ja toimien luonteen huomioon ottaen päättää tuensaajien vapauttamisesta ehdotetun toimen tai toimintasuunnitelman toteuttamiseen tarvittavan riittävän ammatillisen tutkinnon ja pätevyyden tarkistamisesta.
   6.   Tuensaajalta edellytettävien tietojen määrää voidaan rajoittaa, kun kyseessä ovat pienet avustukset.
   7.   Erityistapauksissa, kuten pientä avustusta myönnettäessä, tuensaajaa ei tarvitse vaatia osoittamaan taloudellista valmiuttaan suoriutua suunnitellusta hankkeesta tai työohjelmasta.
   8.   Euroopan unionin yleisen edun mukaista tavoitetta edistäville yhteisöille, sellaisina kuin ne on määritelty asetuksen (EY, Euratom) N:o 2342/2002 162 artiklassa, ohjelman nojalla myönnettyjen toiminta-avustusten määrää ei niitä uusittaessa alenneta ilman eri toimenpiteitä.
   13 artikla
   Yhteisön taloudellisten etujen suojaaminen
   1.   Komissio varmistaa, että kun tämän päätöksen mukaisesti rahoitettavia toimia pannaan täytäntöön, yhteisön taloudelliset edut suojataan petoksia, korruptiota ja muuta laitonta toimintaa ehkäisevillä toimenpiteillä, tehokkailla tarkastuksilla ja perusteettomasti maksettujen varojen takaisinperinnällä ja, jos väärinkäytöksiä todetaan, soveltamalla tehokkaita, oikeasuhtaisia ja varoittavia seuraamuksia Euroopan yhteisöjen taloudellisten etujen suojaamisesta 18 päivänä joulukuuta 1995 annetun neuvoston asetuksen (EY, Euratom) N:o 2988/95 (11), komission paikan päällä suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja muiden väärinkäytösten estämiseksi 11 päivänä marraskuuta 1996 annetun neuvoston asetuksen (Euratom, EY) N:o 2185/96 (12) sekä Euroopan petostentorjuntavirastojen (OLAF) tutkimuksista 25 päivänä toukokuuta 1999 annetun Euroopan parlamentin ja neuvoston asetuksen (EY) N:o 1073/1999 (13) mukaisesti.
   2.   Ohjelman nojalla rahoitettavien yhteisön toimien osalta asetuksen (EY, Euratom) N:o 2988/95 1 artiklan 2 kohdassa tarkoitetulla väärinkäytöksellä tarkoitetaan kaikkea yhteisön oikeuden säännösten tai määräysten taikka sopimusvelvoitteiden rikkomista, joka johtuu talouden toimijan teosta tai laiminlyönnistä ja jonka tuloksena perusteettoman menoerän takia aiheutuu tai voi aiheutua vahinkoa Euroopan unionin yleiselle talousarviolle tai yhteisöjen hallinnoimille talousarvioille.
   3.   Komissio lykkää toimea varten myönnetyn rahoitustuen suorittamista, vähentää tuen määrää tai perii sen takaisin, jos se havaitsee väärinkäytöksiä, mukaan luettuna tämän päätöksen tai asianomaisen rahoitustuen myöntämistä koskevan päätöksen tai sopimuksen säännösten tai määräysten noudattamatta jättäminen, tai jos ilmenee, että toimea on komission hyväksyntää pyytämättä muutettu tavalla, joka on ristiriidassa hankkeen luonteen tai sen toteutusta koskevien ehtojen kanssa.
   4.   Jos määräaikoja ei noudateta tai jos vain osa myönnetystä rahoitustuesta on perusteltua toimen toteutuksen edistyminen huomioiden, komissio pyytää tuensaajaa esittämään komissiolle selvityksen asiasta tietyssä määräajassa. Jos tuensaaja ei anna tyydyttävää vastausta, komissio voi peruuttaa rahoitustuen jäljellä olevan osan ja vaatia jo maksettujen erien palauttamista.
   5.   Kaikki perusteettomasti maksetut erät on palautettava komissiolle. Kaikkiin määriin, joita ei makseta takaisin ajoissa, lisätään korko varainhoitoasetuksessa säädettyjen ehtojen mukaisesti.
   14 artikla
   Seuranta ja arviointi
   1.   Komissio varmistaa, että ohjelman toteutusta seurataan ja valvotaan säännöllisesti. Seuranta- ja arviointiprosessin tuloksia on hyödynnettävä ohjelman täytäntöönpanossa. Seurantaan kuuluu 3 kohdan a ja c alakohdassa tarkoitettujen kertomusten laadinta.
   Erityisiä tavoitteita voidaan tarkistaa perustamissopimuksen 251 artiklan mukaisesti.
   2.   Komissio huolehtii ohjelman säännöllisestä, ulkopuolisesta ja riippumattomasta arvioinnista ja tiedottaa tästä säännöllisesti Euroopan parlamentille.
   3.   Komissio esittää Euroopan parlamentille, neuvostolle, Euroopan talous- ja sosiaalikomitealle ja alueiden komitealle

               a)

               väliarviointia koskevan kertomuksen saaduista tuloksista sekä tämän ohjelman täytäntöönpanon laadullisista ja määrällisistä näkökohdista viimeistään 31 päivänä joulukuuta 2010;

               b)

               tiedonannon tämän ohjelman jatkamisesta viimeistään 31 päivänä joulukuuta 2011;

               c)

               jälkiarviointia koskevan kertomuksen viimeistään 31 päivänä joulukuuta 2015.

         15 artikla
   Siirtymäsäännös
   Ennen 31 päivää joulukuuta 2006 aloitettuja toimia, jotka perustuvat päätökseen 2004/100/EY, hallinnoidaan niiden päättymiseen asti mainitun päätöksen mukaisesti.
   Varainhoitoasetuksen 18 artiklan mukaisesti määrärahat, jotka vastaavat päätöksen 2004/100/EY mukaan aiheettomasti maksettujen budjettimäärärahojen palauttamisesta saatuja käyttötarkoitukseen sidottuja tuloja, voidaan asettaa ohjelman käyttöön.
   16 artikla
   Voimaantulo
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä tammikuuta 2007.

      Tehty Strasbourgissa 12 päivänä joulukuuta 2006.

            Euroopan parlamentin puolesta

            Puhemies

         Josep BORRELL FONTELLES

            Neuvoston puolesta

            Puheenjohtaja

         Mauri PEKKARINEN

      (1)  EUVL C 28, 3.2.2006, s. 29.

      (2)  EUVL C 115, 16.5.2006, s. 81.

      (3)  Euroopan parlamentin lausunto, annettu 5. huhtikuuta 2006 (ei vielä julkaistu virallisessa lehdessä), neuvoston yhteinen kanta, vahvistettu 25 päivänä syyskuuta 2006 ja Euroopan parlamentin kanta, vahvistettu 25. lokakuuta 2006 (ei vielä julkaistu virallisessa lehdessä). Neuvoston päätös, tehty 11. joulukuuta 2006.

      (4)  EYVL C 364, 18.12.2000, s. 1.

      (5)  EUVL L 30, 4.2.2004, s. 6.

      (6)  EUVL L 138, 30.4.2004, s. 40.

      (7)  EYVL L 248, 16.9.2002, s. 1.

      (8)  EYVL L 357, 31.12.2002, s. 1, asetus sellaisena kuin se on viimeksi muutettuna komission asetuksella (EY, Euratom) N:o 1248/2006 (EUVL L 227, 19.8.2006, s. 3.

      (9)  EUVL C 139, 14.6.2006, s. 1.

      (10)  EYVL L 184, 17.7.1999, s. 23. Päätös sellaisena kuin se on muutettuna päätöksellä 2006/512/EY (EYVL L 200, 22.7.2006, s. 11).

      (11)  EYVL L 312, 23.12.1995, s. 1.

      (12)  EYVL L 292, 15.11.1996, s. 2.

      (13)  EYVL L 136, 31.5.1999, s. 1.

      LIITE
      I   TOIMIEN KUVAUS
      Lisätietoja ohjelman piiriin pääsystä
      Kansalaisjärjestöjä, jotka on mainittu 6 artiklassa, ovat muun muassa ammattiyhdistykset, oppilaitokset sekä vapaaehtoistyön ja amatööriurheilun alalla toimivat järjestöt.
      TOIMI 1:   aktiivisten kansalaisten Eurooppa
      Tämä toimi muodostaa sen osan ohjelmasta, jonka kohteena on nimenomaisesti toiminta, jossa kansalaiset ovat mukana. Se käsittää kahdentyyppisiä toimenpiteitä:
      Ystävyyskuntatoiminta
      Toimenpiteen kohteena on toiminta, johon liittyy tai jolla edistetään Euroopan kansalaisten välistä suoraa vaihtoa ystävyyskuntatoiminnan puitteissa. Se voi käsittää yksittäisiä tai kokeilutoimia, tai se voidaan toteuttaa jäsenneltyinä, monivuotisina useiden yhteistyökumppaneiden välisinä sopimuksina, joissa noudatetaan ohjelmoidumpaa lähestymistapaa ja joihin kuuluu erilaista toimintaa, kuten ystävyyskuntatoiminnan puitteissa järjestettäviä kansalaisten tapaamisia ja yhteisesti kiinnostavia aiheita käsitteleviä konferensseja tai seminaareja niihin liittyvine julkaisuineen. Tämän toimenpiteen avulla lisätään aktiivisesti keskinäistä tietämystä ja ymmärtämystä kansalaisten ja kulttuurien välillä.
      Vuosina 2007, 2008 ja 2009 toiminta-avustuksia voidaan myöntää suoraan Euroopan kuntien ja alueiden neuvostolle (CEMR), joka on ystävyyskuntatoiminnan alalla toimiva Euroopan unionin yleisen edun mukaista tavoitetta edistävä yhteisö.
      Kansalaishankkeet ja niitä tukevat toimenpiteet
      Tämän toimenpiteen tarkoituksena on tukea erilaisia kansainvälisiä sektorirajat ylittäviä hankkeita, joihin kansalaiset osallistuvat suoraan. Etusijalle asetetaan hankkeet, joilla pyritään edistämään paikallistason osallistumista. Hankkeiden laajuus ja kohde määräytyvät yhteiskunnan kehityssuuntausten mukaan, ja hankkeissa tarkastellaan erilaisia mahdollisuuksia ratkaista havaittuja ongelmia innovatiivisia lähestymistapoja käyttäen. Uuden teknologian ja erityisesti tietoyhteiskunnan teknologian käyttöä rohkaistaan. Hankkeissa kootaan yhteen taustoiltaan erilaisia kansalaisia, jotka toimivat yhdessä tai keskustelevat yhteisistä eurooppalaisista kysymyksistä. Tällä tavoin lisätään kansalaisten keskinäistä ymmärtämystä ja tietoisuutta Euroopan yhdentymisprosessista.
      Ystävyyskuntatoiminnan ja kansalaishankkeiden parantamiseksi on lisäksi tarpeen kehittää tukitoimenpiteitä, joilla edistetään parhaiden toimintatapojen vaihtoa, paikallis- ja aluetason toimijoiden, myös viranomaisten, kokemusten yhdistämistä ja uusien taitojen kehittämistä esimerkiksi koulutuksen avulla.
      Tähän toimeen osoitettava ohjeellinen määrä on vähintään 45 prosenttia ohjelman kokonaisbudjetista.
      TOIMI 2:   aktiivinen eurooppalainen kansalaisyhteiskunta
      Toiminta-avustukset eurooppalaisen julkisen politiikan tutkimusorganisaatioille (think tank -toiminta)
      Eurooppa-asioita koskevia uusia ideoita ja pohdintoja esittävät yhteisöt ovat tärkeitä institutionaalisia keskustelukumppaneita, jotka pystyvät antamaan riippumattomia strategisia ja sektorirajat ylittäviä suosituksia Euroopan unionin toimielimille. Ne voivat toiminnallaan antaa virikkeitä keskusteluun etenkin Euroopan unionin kansalaisuudesta ja eurooppalaisista arvoista ja kulttuureista. Toimenpiteen tavoitteena on parantaa sellaisten organisaatioiden institutionaalisia valmiuksia, jotka ovat edustavia, tuottavat todellista eurooppalaista lisäarvoa, voivat saada aikaan merkittäviä kerrannaisvaikutuksia ja pystyvät toimimaan yhteistyössä ohjelman muiden tuensaajien kanssa. Euroopan laajuisten verkkojen lujittaminen on tärkeä tehtävä tällä alalla. Avustuksia voidaan myöntää useita eri aihealueita ja toimintoja käsittävän monivuotisen työohjelman pohjalta.
      Vuosina 2007, 2008 ja 2009 toiminta-avustuksia voidaan myöntää suoraan Notre Europe -säätiölle (Groupement d'études et de recherches Notre Europe) sekä Eurooppa-politiikan instituutille (Institut für Europäische Politik), jotka ovat Euroopan unionin yleisen edun mukaista tavoitetta edistäviä yhteisöjä.
      Toiminta-avustukset Euroopan tason kansalaisjärjestöille
      Kansalaisjärjestöt ovat tärkeä osa kansalaisten osallistumista yhteiskunnalliseen elämään, koulutukseen, kulttuuriin ja politiikkaan. Ne ovat tarpeellisia ja niiden on voitava toimia ja pitää yhteyttä Euroopan laajuisesti. Niiden pitäisi pystyä osallistumaan toimintapolitiikan suunnitteluun kuulemismenettelyn kautta. Tämän toimenpiteen avulla niille annetaan valmiudet ja vakaat edellytykset edistää laaja- ja monialaisesti jäsentensä ja kansalaisyhteiskunnan kansainvälistä toimintaa Euroopan tasolla ja sitä kautta ohjelman tavoitteita. Euroopan laajuisten verkostojen ja eurooppalaisten järjestöjen vahvistaminen on tärkeä tehtävä tällä alalla. Avustuksia voidaan myöntää useita eri aihealueita ja toimintoja käsittävän monivuotisen työohjelman pohjalta.
      Vuosina 2007, 2008 ja 2009 toiminta-avustuksia voidaan myöntää suoraan kolmelle Euroopan unionin yleisen edun mukaista tavoitetta edistävälle yhteisölle. Ne ovat Euroopan sosiaalialan kansalaisjärjestöjen foorumi (Platform of European Social NGOs), Eurooppa-liike (European Movement) ja Euroopan pakolais- ja ihmisoikeusjärjestöjen neuvottelukunta.
      Avustukset kansalaisjärjestöjen käynnistämille hankkeille
      Paikallisen, alueellisen, kansallisen tai Euroopan tason kansalaisjärjestöt saavat keskustelujen, julkaisujen, valistustoimien ja muiden konkreettisten kansainvälisten hankkeiden kautta kansalaiset mukaan toimintaan tai ajavat heidän etujaan. Ottamalla toimintaansa eurooppalaisen ulottuvuuden tai vahvistamalla sitä kansalaisjärjestöt voivat parantaa valmiuksiaan ja saavuttaa suuremman yleisön. Eri jäsenvaltioiden kansalaisjärjestöjen suoran yhteistyön avulla lisätään keskinäistä ymmärtämystä eri kulttuureista ja näkökannoista sekä tunnistetaan yhteisiä huolenaiheita ja arvoja. Tämä voidaan toteuttaa yksittäisten hankkeiden muodossa, mutta pitemmän ajan suunnittelulla varmistetaan kestävämmät vaikutukset sekä verkostojen kehittäminen ja synergiaetujen syntyminen.
      Tähän toimeen osoitettava ohjeellinen määrä on noin 31 prosenttia ohjelman kokonaisbudjetista.
      TOIMI 3:   yhteinen Eurooppa
      Näkyvyyttä lisäävät tapahtumat
      Toimenpiteen avulla tuetaan tapahtumia, jotka komissio järjestää — tarvittaessa yhteistyössä jäsenvaltioiden tai muiden kumppaneiden kanssa — ja joiden laajuus ja kattavuus ovat merkittävät. Nämä tapahtumat koskettavat Euroopan kansoja, lisäävät niiden tunnetta kuulumisesta samaan yhteisöön sekä tietoisuutta Euroopan unionin historiasta, saavutuksista ja arvoista, kannustavat niitä osallistumaan kulttuurien väliseen vuoropuheluun ja edistävät niiden eurooppalaisen identiteetin kehittymistä.
      Tällaisia tapahtumia voivat olla historiallisten tapahtumien muistojuhlat, eurooppalaisten saavutusten kunniaksi järjestelyt tapahtumat, taidetapahtumat, tiettyihin aiheisiin keskittyvät valistuskampanjat, Euroopan laajuiset konferenssit sekä palkinnot merkittävien saavutusten esille tuomiseksi. Uuden teknologian ja erityisesti tietoyhteiskunnan teknologian käyttöä rohkaistaan.
      Tutkimukset
      Lisätäkseen aktiivista kansalaisuutta koskevaa ymmärtämystä Euroopan tasolla komissio toteuttaa tutkimuksia, kyselyjä ja mielipidemittauksia.
      Tiedotuksen ja tiedon levityksen välineet
      Koska ohjelmassa keskitytään kansalaisiin ja aktiivisen kansalaisuuden alalla toteutettaviin monenlaisiin aloitteisiin, on tarpeen tiedottaa laajalti sen eri toimista, muista kansalaisuuteen liittyvistä Euroopan unionin toimista sekä muista aiheeseen liittyvistä aloitteista Internet-portaalia ja muita välineitä käyttäen.
      Vuosina 2007, 2008 ja 2009 toiminta-avustuksia voidaan myöntää suoraan Jean Monnet -yhdistykselle (Association Jean Monnet), Robert Schuman -keskukselle (Centre européen Robert Schuman) sekä kansallisella ja Euroopan tasolla yhdistyneille Maisons de l'Europe -yhdistyksille, jotka ovat Euroopan unionin yleisen edun mukaista tavoitetta edistäviä yhteisöjä.
      Tähän toimeen osoitettava ohjeellinen määrä on noin 10 prosenttia ohjelman kokonaisbudjetista.
      TOIMI 4:   Euroopan aktiivinen muistiperintö
      Toimesta voidaan tukea seuraavanlaisia hankkeita:

                  —

                  hankkeet, jotka tähtäävät pakkosiirtoihin, entisiin keskitysleireihin ja muihin natsivallan aikaisiin marttyyrikuolemiin ja joukkotuhoon liittyvien tärkeimpien paikkojen ja muistomerkkien ja näitä tapahtumia koskevien arkistojen säilyttämiseen sekä uhrien ja niiden henkilöiden muiston vaalimiseen, jotka äärimmäisissä olosuhteissa pelastivat muita ihmisiä holokaustilta;

                  —

                  hankkeet, joita toteutetaan stalinismin ajan pakkosiirtojen ja joukkotuhon uhrien muistamiseksi sekä näihin tapahtumiin liittyvien muistomerkkien ja arkistojen säilyttämiseksi.

            Tähän toimeen osoitettava määrä on noin 4 prosenttia ohjelman kokonaisbudjetista.
      II   OHJELMAN HALLINNOINTI
      Ohjelman täytäntöönpano perustuu avoimuuteen ja siihen, että ohjelmaan voivat osallistua hyvin erilaiset organisaatiot ja hankkeet. Sen vuoksi hankkeet ja toimet valitaan pääsääntöisesti avointen ehdotuspyyntöjen kautta. Poikkeukset ovat mahdollisia vain erityisissä olosuhteissa ja noudattaen kaikilta osin asetuksen (EY, Euratom) N:o 2342/2002 168 artiklan 1 kohdan c ja d alakohtaa.
      Ohjelmassa kehitetään monivuotisten kumppanuuksien periaatetta. Kumppanuudet perustuvat sovittuihin tavoitteisiin, ja niitä muokataan tulosten analysoinnin pohjalta sen varmistamiseksi, että sekä kansalaisyhteiskunta että Euroopan unioni hyötyvät niistä. Ohjelmasta yksittäisen tukisopimuksen kautta myönnetyn rahoituksen enimmäiskesto rajoitetaan kolmeen vuoteen.
      Joidenkin toimien kohdalla saattaa olla tarpeen käyttää toimeenpanoviraston tai erityisesti toimen 1 kohdalla kansallisten virastojen toteuttamaa keskitettyä välillistä hallinnointia.
      Kaikkien toimien täytäntöönpano perustuu kansainvälisyyteen. Toimien avulla edistetään kansalaisten liikkuvuutta ja ajatusten vaihtoa Euroopan unionissa.
      Verkottuminen ja kerrannaisvaikutusten painottaminen, myös tieto- ja viestintätekniikan käyttö, ovat tärkeitä tekijöitä, jotka vaikuttavat sekä toimien että mukana olevien organisaatioiden luonteeseen. Vuorovaikutuksen ja synergiaetujen kehittämistä ohjelmaan osallistuvien erityyppisten toimijoiden välillä edistetään.
      Ohjelman määrärahoilla voidaan kattaa myös sellaisia menoja, jotka liittyvät ohjelman hallinnoinnin ja sen tavoitteiden toteuttamisen kannalta välittömästi tarpeellisiin valmistelutoimenpiteisiin, seurantaan, valvontaan, tarkastuksiin ja arviointiin, esimerkiksi tutkimuksiin, kokouksiin sekä tiedotus- ja julkaisutoimintaan. Lisäksi määrärahoilla voidaan kattaa tietojen vaihtoon tarkoitettuihin tietoverkkoihin liittyviä kuluja sekä mahdollisia muita tekniseen ja hallinnolliseen apuun liittyviä menoja, joista komissio voi päättää ohjelman hallinnointia varten.
      Ohjelman yleisten hallintomenojen olisi oltava oikeassa suhteessa ohjelman tehtäviin nähden, ja niiden ohjeellisen määrän olisi oltava noin 10 prosenttia ohjelman kokonaisbudjetista.
      Komissio voi harjoittaa asianmukaista tiedotus-, julkaisu- ja tiedonlevitystoimintaa varmistaen siten, että ohjelmasta tuetut toimet tunnetaan laajalti ja että ne ovat vaikutukseltaan tehokkaita.
      III   VALVONTA JA TARKASTUKSET
      Tämän päätöksen mukaisesti valittuihin hankkeisiin sovelletaan otoksiin perustuvaa tarkastusjärjestelmää.
      Avustuksen saajan on säilytettävä komission saatavilla kaikki tositteet menotapahtumista viiden vuoden ajan viimeisestä maksusta. Avustuksen saajan on varmistettava, että tarvittaessa myös sen kumppanien tai jäsenten hallussa olevat tositteet annetaan komission saataville.
      Komissiolla on oikeus käyttää avustuksen käyttöä koskevan tarkastuksen suorittamiseen joko omaa henkilöstöään tai mitä tahansa valitsemaansa pätevää ulkopuolista organisaatiota. Nämä tarkastukset voidaan suorittaa milloin tahansa sopimuksen voimassaoloaikana sekä viiden vuoden aikana avustuksen loppumaksun suorittamisesta. Komissio voi näiden tarkastusten tulosten perusteella tehdä tarvittaessa päätöksiä varojen takaisin perinnästä.
      Komission henkilöstöllä sekä komission valtuuttamilla ulkopuolisilla henkilöillä on oltava pääsy avustuksen saajan tiloihin sekä oikeus saada kaikki tiedot, myös sähköisessä muodossa olevat, jotka ovat tarpeen näiden tarkastusten toimittamiseksi.
      Tilintarkastustuomioistuimella sekä Euroopan petostentorjuntavirastolla (OLAF) on samat oikeudet kuin komissiolla, kuten oikeus päästä avustuksen saajan tiloihin ja oikeus tietojen saantiin.


title: 2010/594/EU: Eurooppa-neuvoston päätös, annettu 16 päivänä syyskuuta 2010 , neuvoston kokoonpanoja koskevan luettelon muuttamisesta

text:
               6.10.2010

               FI

               Euroopan unionin virallinen lehti

               L 263/12

         EUROOPPA-NEUVOSTON PÄÄTÖS,
   annettu 16 päivänä syyskuuta 2010,
   neuvoston kokoonpanoja koskevan luettelon muuttamisesta
   (2010/594/EU)
   EUROOPPA-NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 16 artiklan 6 kohdan ensimmäisen alakohdan,
   ottaa huomioon Euroopan unionin toiminnasta tehdyn sopimuksen ja erityisesti sen 236 artiklan a alakohdan,
   sekä katsoo seuraavaa:

               (1)

               Lissabonin sopimuksella edellisiin perussopimuksiin tehtyjen avaruutta ja urheilua koskevien muutosten huomioon ottamiseksi neuvoston kokoonpanojen nimissä olisi muutettava kokoonpanon ”kilpailukyky (sisämarkkinat, teollisuus ja tutkimus)” nimeä lisäämällä siihen sana ”avaruus” ja kokoonpanon ”koulutus, nuoriso ja kulttuuri” nimeä lisäämällä siihen sana ”urheilu”.

               (2)

               Tämän vuoksi olisi muutettava myös neuvoston kokoonpanoja koskevaa luetteloa, sellaisena kuin se on muita kuin Euroopan unionista tehdyn sopimuksen 16 artiklan 6 kohdan toisessa ja kolmannessa alakohdassa tarkoitettuja neuvoston kokoonpanoja koskevan luettelon vahvistamisesta 1 päivänä joulukuuta 2009 tehdyn neuvoston (yleiset asiat) päätöksen 2009/878/EU (1) liitteessä sekä neuvoston työjärjestyksen (2) liitteessä I,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2009/878/EU liitteessä olevaa neuvoston kokoonpanoja koskevaa luetteloa sekä neuvoston työjärjestyksen liitteessä I olevaa neuvoston kokoonpanoja koskevaa luetteloa seuraavasti:

               1)

               korvataan kohta 6 ”Kilpailukyky (sisämarkkinat, teollisuus ja tutkimus)” seuraavalla tekstillä:

                           ”6.

                           Kilpailukyky (sisämarkkinat, teollisuus, tutkimus ja avaruus)”;

               2)

               korvataan kohta 10 ”Koulutus, nuoriso ja kulttuuri” seuraavalla tekstillä:

                           ”10.

                           Koulutus, nuoriso, kulttuuri ja urheilu”.

         Alaviitteet jäävät ennalleen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 16 päivänä syyskuuta 2010.

            Eurooppa-neuvoston puolesta

            Puheenjohtaja

         H. VAN ROMPUY

      (1)  EUVL L 315, 2.12.2009, s. 46.

      (2)  EUVL L 325, 11.12.2009, s. 35.


title: 2013/715/EU: Neuvoston päätös, annettu 2 päivänä joulukuuta 2013 , Maailman kauppajärjestön ministerikokouksessa Euroopan unionin puolesta esitettävästä kannasta Jemenin tasavallan liittymiseen Maailman kauppajärjestöön

text:
               6.12.2013

               FI

               Euroopan unionin virallinen lehti

               L 326/44

         NEUVOSTON PÄÄTÖS,
   annettu 2 päivänä joulukuuta 2013,
   Maailman kauppajärjestön ministerikokouksessa Euroopan unionin puolesta esitettävästä kannasta Jemenin tasavallan liittymiseen Maailman kauppajärjestöön
   (2013/715/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 91 artiklan, 100 artiklan 2 kohdan sekä 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Jemenin tasavallan hallitus esitti 12 päivänä huhtikuuta 2000 Maailman kauppajärjestön (WTO) perustamisesta tehtyyn Marrakeshin sopimukseen liittymistä koskevan hakemuksen mainitun sopimuksen XII artiklan mukaisesti.

               (2)

               Jemenin tasavallan liittymistä käsittelevä työryhmä perustettiin 17 ja 19 päivänä heinäkuuta 2000, jotta voitaisiin sopia liittymisehdoista, jotka sekä Jemenin tasavalta että kaikki WTO:n jäsenet voisivat hyväksyä.

               (3)

               Komissio on neuvotellut unionin puolesta kattavan kokonaisuuden Jemenin tasavallan tekemiä, markkinoiden avaamiseen liittyviä sitoumuksia, jotka ovat unionin pyyntöjen mukaisia.

               (4)

               Mainitut sitoumukset on nyt sisällytetty Jemenin tasavallan liittymisestä WTO:hon tehtyyn pöytäkirjaan.

               (5)

               Liittymisellä WTO:hon odotetaan olevan myönteinen ja kestävä vaikutus Jemenin tasavallan talousuudistukseen ja kestävään kehitykseen.

               (6)

               Liittymisestä tehty pöytäkirja olisi tämän vuoksi hyväksyttävä.

               (7)

               WTO:n perustamissopimuksen XII artiklassa määrätään, että liittymisehdoista sovitaan liittyvän jäsenen ja WTO:n kesken ja että WTO:n ministerikokous hyväksyy liittymisehdot WTO:n puolesta.

               (8)

               On sen vuoksi tarpeen määrittää WTO:n ministerikokouksessa unionin puolesta esitettävä kanta Jemenin tasavallan liittymisestä WTO:hon,

         ON HYVÄKSYNYT TÄMÄN PÄÄTÖKSEN:
   1 artikla
   WTO:n ministerikokouksessa Euroopan unionin puolesta esitettävänä kantana on, että Jemenin tasavallan liittyminen WTO:hon hyväksytään.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 2 päivänä joulukuuta 2013.

            Neuvoston puolesta

            Puheenjohtaja

         E. GUSTAS


Avis juridique important

|

31999D0824

1999/824/EY, Euratom: Neuvoston päätös, tehty 6 päivänä joulukuuta 1999, talous- ja sosiaalikomitean alankomaalaisen jäsenen nimeämisestä

Virallinen lehti nro L 323 , 15/12/1999 s. 0012 - 0012

NEUVOSTON PÄÄTÖS,tehty 6 päivänä joulukuuta 1999,talous- ja sosiaalikomitean alankomaalaisen jäsenen nimeämisestä(1999/824/EY, Euratom)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 258 artiklan,ottaa huomioon Euroopan atomienergiayhteisön perustamissopimuksen ja erityisesti sen 166 artiklan,ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1),sekä katsoo, ettäedellä mainitussa komiteassa on vapautunut jäsenen paikka A. A. Jaarsman erottua, mikä on annettu neuvostolle tiedoksi 19 päivänä huhtikuuta 1999,ottaa huomioon Alankomaiden hallituksen esittämät ehdokkaat,sekä saatuaan Euroopan yhteisöjen komission lausunnon,ON PÄÄTTÄNYT SEURAAVAA:Ainoa artiklaNimetään P. L. H. Geraads talous- ja sosiaalikomitean jäseneksi A. A. Jaarsman tilalle tämän jäljellä olevaksi toimikaudeksi eli 20 päivään syyskuuta 2002.Tehty Brysselissä 6 päivänä joulukuuta 1999.Neuvoston puolestaT. HALONENPuheenjohtaja(1) EYVL L 257, 19.9.1998, s. 37.


title: 2014/546/EU, Euratom: Euroopan parlamentin päätös, annettu 3 päivänä huhtikuuta 2014 , vastuuvapauden myöntämisestä pienistä ja keskisuurista yrityksistä vastaavan toimeenpanoviraston (entinen kilpailukyvyn ja innovoinnin toimeenpanovirasto) talousarvion toteuttamisesta varainhoitovuonna 2012

text:
               5.9.2014

               FI

               Euroopan unionin virallinen lehti

               L 266/104

         EUROOPAN PARLAMENTIN PÄÄTÖS,
   annettu 3 päivänä huhtikuuta 2014,
   vastuuvapauden myöntämisestä pienistä ja keskisuurista yrityksistä vastaavan toimeenpanoviraston (entinen kilpailukyvyn ja innovoinnin toimeenpanovirasto) talousarvion toteuttamisesta varainhoitovuonna 2012
   (2014/546/EU, Euratom)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2012 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2012 (COM(2013) 570 – C7-0273/2013) (2),

               —

               ottaa huomioon kilpailukyvyn ja innovoinnin toimeenpanoviraston lopullisen tilinpäätöksen varainhoitovuodelta 2012,

               —

               ottaa huomioon komission kertomuksen varainhoitovuotta 2011 koskevien vastuuvapauden myöntämispäätösten seurannasta (COM(2013) 668) sekä kertomuksen liitteinä olevat komission yksiköiden valmisteluasiakirjat (SWD(2013) 348 ja SWD(2013) 349),

               —

               ottaa huomioon komission kertomuksen saavutettuihin tuloksiin perustuvasta unionin varoja koskevasta arvioinnista (COM(2013) 461) sekä kertomuksen liitteinä olevat komission yksiköiden valmisteluasiakirjat (SWD(2013) 228 ja SWD(2013) 229),

               —

               ottaa huomioon komission vuosikertomuksen vastuuvapauden myöntävälle viranomaiselle vuonna 2012 toimitetuista sisäisistä tarkastuksista (COM(2013) 606) sekä kertomuksen liitteenä olevan komission yksiköiden valmisteluasiakirjan (SWD(2013) 314),

               —

               ottaa huomioon tilintarkastustuomioistuimen kertomuksen kilpailukyvyn ja innovoinnin toimeenpanoviraston tilinpäätöksestä varainhoitovuodelta 2012 sekä viraston vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2012 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon neuvoston 18. helmikuuta 2014 antaman suosituksen varainhoitovuoden 2012 talousarvion toteuttamista koskevan vastuuvapauden myöntämisestä toimeenpanovirastoille (05850/2014 – C7-0049/2014),

               —

               ottaa huomioon Euroopan unionin toiminnasta tehdyn sopimuksen 317, 318 ja 319 artiklan ja Euroopan atomienergiayhteisön perustamissopimuksen 106 A artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 55, 145, 146 ja 147 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 62, 164, 165 ja 166 artiklan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19. joulukuuta 2002 annetun neuvoston asetuksen (EY) N:o 58/2003 (7) ja erityisesti sen 14 artiklan 3 kohdan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta 21. syyskuuta 2004 annetun komission asetuksen (EY) N:o 1653/2004 (8) ja erityisesti sen 66 artiklan ensimmäisen ja toisen kohdan,

               —

               ottaa huomioon energia-alalla toteutettavaa yhteisön toimintaa hallinnoivan toimeenpanevan ”Älykkään energiahuollon viraston” perustamisesta neuvoston asetuksen (EY) N:o 58/2003 mukaisesti 23. joulukuuta 2003 tehdyn komission päätöksen 2004/20/EY (9),

               —

               ottaa huomioon päätöksen 2004/20/EY muuttamisesta ”Älykkään energiahuollon viraston” muuttamiseksi ”Kilpailukyvyn ja innovoinnin toimeenpanovirastoksi”31. toukokuuta 2007 tehdyn komission päätöksen 2007/372/EY (10),

               —

               ottaa huomioon pienistä ja keskisuurista yrityksistä vastaavan toimeenpanoviraston perustamisesta ja päätösten 2004/20/EY ja 2007/372/EY kumoamisesta 17. joulukuuta 2013 annetun komission täytäntöönpanopäätöksen 2013/771/EU (11),

               —

               ottaa huomioon työjärjestyksen 76 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä lausunnot valiokunnilta, joita asia koskee (A7-0242/2014),

               A.

               ottaa huomioon, että Euroopan unionista tehdyn sopimuksen 17 artiklan 1 kohdan mukaan komissio toteuttaa talousarvion ja hallinnoi ohjelmia ja että Euroopan unionin toiminnasta tehdyn sopimuksen 317 artiklan mukaan se toteuttaa talousarviota yhteistyössä jäsenvaltioiden kanssa omalla vastuullaan sekä moitteettoman varainhoidon periaatteiden mukaisesti;

               1.

               myöntää pienistä ja keskisuurista yrityksistä vastaavan toimeenpanoviraston (entinen kilpailukyvyn ja innovoinnin toimeenpanovirasto) johtajalle vastuuvapauden toimeenpanoviraston talousarvion toteuttamisesta varainhoitovuonna 2012;

               2.

               esittää huomautuksensa päätöslauselmassa, joka on erottamaton osa päätöksiä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2012, pääluokka III – Komissio ja toimeenpanovirastot;

               3.

               kehottaa puhemiestä välittämään tämän päätöksen, päätöksen vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2012, pääluokka III – Komissio, ja näihin päätöksiin erottamattomasti kuuluvan päätöslauselman pienistä ja keskisuurista yrityksistä vastaavan toimeenpanoviraston johtajalle, neuvostolle, komissiolle, Euroopan unionin tuomioistuimelle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 56, 29.2.2012.

      (2)  EUVL C 334, 15.11.2013, s. 1.

      (3)  EUVL C 365, 13.12.2013, s. 49.

      (4)  EUVL C 331, 14.11.2013, s. 10.

      (5)  EYVL L 248, 16.9.2002, s. 1.

      (6)  EUVL L 298, 26.10.2012, s. 1.

      (7)  EYVL L 11, 16.1.2003, s. 1.

      (8)  EUVL L 297, 22.9.2004, s. 6.

      (9)  EUVL L 5, 9.1.2004, s. 85.

      (10)  EUVL L 140, 1.6.2007, s. 52.

      (11)  EUVL L 341, 18.12.2013, s. 73.


Avis juridique important

|

31996D0677

Neuvoston päätös, tehty 25 päivänä marraskuuta 1996, Nigeriasta määritellyn yhteisen kannan 95/544/YUTP voimassaolon pidentämisestä

Virallinen lehti nro L 315 , 04/12/1996 s. 0003 - 0003

NEUVOSTON PÄÄTÖS,tehty 25 päivänä marraskuuta 1996,Nigeriasta määritellyn yhteisen kannan 95/544/YUTP voimassaolon pidentämisestä (96/677/YUTP) EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen J.2 artiklan,sekä katsoo, ettäneuvosto määritteli 4 päivänä joulukuuta 1995 yhteisen kannan 95/544/YUTP (1) Nigeriasta,kyseisen yhteisen kannan 95/544/YUTP voimassaoloa on yhteisellä kannalla 96/361/YUTP (2) pidennetty 4 päivään joulukuuta 1996 saakka, jayhteisen kannan 95/544/YUTP 3 kohdassa esitetyt näkökohdat huomioon ottaen kyseisen yhteisen kannan voimassaoloa olisi edelleen jatkettava,ON PÄÄTTÄNYT SEURAAVAA:1. Yhteisen kannan 95/544/YUTP voimassaoloa jatketaan 4 päivään kesäkuuta 1997 saakka.2. Tämä päätös julkaistaan virallisessa lehdessä.Tehty Brysselissä 25 päivänä marraskuuta 1996.Neuvoston puolestaD. SPRINGPuheenjohtaja(1) EYVL N:o L 309, 21.12.1995, s. 1(2) EYVL N:o L 143, 15.6.1996, s. 1


title: 2014/172/EU: Neuvoston päätös, annettu 22 päivänä lokakuuta 2013 , Euroopan yhteisöjen ja niiden jäsenvaltioiden sekä Montenegron tasavallan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan allekirjoittamisesta unionin ja sen jäsenvaltioiden puolesta sekä pöytäkirjan väliaikaisesta soveltamisesta

text:
               28.3.2014

               FI

               Euroopan unionin virallinen lehti

               L 93/1

         NEUVOSTON PÄÄTÖS,
   annettu 22 päivänä lokakuuta 2013,
   Euroopan yhteisöjen ja niiden jäsenvaltioiden sekä Montenegron tasavallan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan allekirjoittamisesta unionin ja sen jäsenvaltioiden puolesta sekä pöytäkirjan väliaikaisesta soveltamisesta
   (2014/172/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä 218 artiklan 5 kohdan ja 218 artiklan 8 kohdan toisen alakohdan kanssa,
   ottaa huomioon Kroatian liittymisasiakirjan tehdyn asiakirjan ja erityisesti sen 6 artiklan 2 kohdan toisen alakohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti 24 päivänä syyskuuta 2012 komission aloittamaan Euroopan unionin ja sen jäsenvaltioiden sekä Kroatian tasavallan puolesta neuvottelut Montenegron kanssa Euroopan yhteisöjen ja niiden jäsenvaltioiden sekä Montenegron tasavallan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan, jäljempänä ’pöytäkirja’, tekemiseksi.

               (2)

               Neuvottelut saatiin menestyksekkäästi päätökseen ja pöytäkirja parafoitiin 16 päivänä toukokuuta 2013.

               (3)

               Pöytäkirja olisi allekirjoitettava unionin ja sen jäsenvaltioiden puolesta sillä varauksella, että sen tekeminen saatetaan myöhemmin päätökseen.

               (4)

               Pöytäkirjan tekemiseen sovelletaan erillistä menettelyä Euroopan atomienergiayhteisön toimivaltaan kuuluvien seikkojen osalta.

               (5)

               Ottaen huomioon Kroatian liittymisen unioniin 1 päivänä heinäkuuta 2013, pöytäkirjaa olisi sovellettava väliaikaisesti kyseisestä päivästä,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan valtuutus allekirjoittaa unionin ja sen jäsenvaltioiden puolesta Euroopan yhteisöjen ja niiden jäsenvaltioiden sekä Montenegron tasavallan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi liitettävä pöytäkirja sillä varauksella, että mainitun pöytäkirjan tekeminen saatetaan päätökseen.
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään (yksi tai useampi) henkilö, jolla on oikeus allekirjoittaa pöytäkirja unionin ja sen jäsenvaltioiden puolesta.
   3 artikla
   Pöytäkirjaa sovelletaan sen 12 artiklan mukaisesti väliaikaisesti 1 päivästä heinäkuuta 2013 sen tekemistä varten tarvittavien menettelyjen päätökseen saattamiseen asti.
   4 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 22 päivänä lokakuuta 2013.

            Neuvoston puolesta

            Puheenjohtaja

         L. LINKEVIČIUS


title: Neuvoston päätös (YUTP) 2017/1562, annettu 14 päivänä syyskuuta 2017, Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 muuttamisesta

text:
               15.9.2017

               FI

               Euroopan unionin virallinen lehti

               L 237/86

         NEUVOSTON PÄÄTÖS (YUTP) 2017/1562,
   annettu 14 päivänä syyskuuta 2017,
   Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon Korean demokraattista kansantasavaltaa koskevista rajoittavista toimenpiteistä ja päätöksen 2013/183/YUTP kumoamisesta 27 päivänä toukokuuta 2016 annetun neuvoston päätöksen (YUTP) 2016/849 (1),
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 27 päivänä toukokuuta 2016 päätöksen (YUTP) 2016/849 Korean demokraattista kansantasavaltaa koskevista rajoittavista toimenpiteistä.

               (2)

               Yhdistyneiden kansakuntien (YK) turvallisuusneuvosto hyväksyi 5 päivänä elokuuta 2017 päätöslauselman 2371 (2017), jossa se ilmaisi syvän huolen Korean demokraattisen kansantasavallan 3 ja 28 päivänä heinäkuuta 2017 tekemistä ballististen ohjusten kokeista ja totesi, että kaikki tällainen toiminta edesauttaa Korean demokraattista kansantasavaltaa kehittämään ydinaseiden maaliinsaattamisjärjestelmiä sekä lisää jännitteitä alueella ja laajemminkin.

               (3)

               YK:n turvallisuusneuvoston päätöslauselmalla 2371 (2017) laajennetaan tiettyjen tavaroiden tuontia Korean demokraattisesta kansantasavallasta koskevaa kieltoa, rahoitustoimiin kohdistuvia rajoituksia ja Korean demokraattisen kansantasavallan aluksiin kohdistuvia rajoituksia.

               (4)

               Lisäksi YK:n turvallisuusneuvoston päätöslauselmalla 2371 (2017) rajoitetaan Korean demokraattisen kansantasavallan kansalaisille myönnettävien työlupien määrää.

               (5)

               Unionin lisätoimet ovat tarpeen tämän päätöksen tiettyjen toimenpiteiden panemiseksi täytäntöön.

               (6)

               Päätös (YUTP) 2016/849 olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös (YUTP) 2016/849 seuraavasti:

               1)

               Korvataan 7 artikla seuraavasti:
               ”7 artikla
               1.   Kielletään kivihiilen, raudan ja rautamalmin hankkiminen Korean demokraattisesta kansantasavallasta jäsenvaltioiden kansalaisten toimesta tai jäsenvaltion lipun alla purjehtivaa alusta tai jäsenvaltiossa rekisteröityä ilma-alusta käyttäen, riippumatta siitä, ovatko kyseiset tuotteet peräisin Korean demokraattisen kansantasavallan alueelta.
               2.   Unioni toteuttaa tarvittavat toimenpiteet määrittääkseen, mitkä tuotteet kuuluvat 1 kohdan soveltamisalaan.
               3.   Edellä olevaa 1 kohtaa ei sovelleta kivihiileen, jonka hankinnan suorittava jäsenvaltio on vakuuttanut luotettavien tietojen perusteella olevan peräisin Korean demokraattisen kansantasavallan ulkopuolelta ja joka kuljetettiin Korean demokraattisen kansantasavallan kautta yksinomaan Rajinin (Rasonin) satamasta tapahtuvaa vientiä varten, edellyttäen että kyseinen jäsenvaltio ilmoittaa asiasta etukäteen pakotekomitealle ja että nämä liiketoimet eivät liity tulojen hankintaan Korean demokraattisen kansantasavallan ydinohjelmia tai ballististen ohjusten ohjelmia taikka muuta YK:n turvallisuusneuvoston päätöslauselmalla 1718 (2006), 1874 (2009), 2087 (2013), 2094 (2013), 2270 (2016), 2321 (2016) tai 2356 (2017) tai tällä päätöksellä kiellettyä toimintaa varten.
               4.   Kielletään lyijyn ja lyijymalmin hankkiminen Korean demokraattisesta kansantasavallasta jäsenvaltioiden kansalaisten toimesta tai jäsenvaltion lipun alla purjehtivaa alusta tai jäsenvaltiossa rekisteröityä ilma-alusta käyttäen, riippumatta siitä, ovatko kyseiset tuotteet peräisin Korean demokraattisen kansantasavallan alueelta.
               5.   Unioni toteuttaa tarvittavat toimenpiteet määrittääkseen, mitkä tuotteet kuuluvat 4 kohdan soveltamisalaan.”

               2)

               Lisätään artikla seuraavasti:
               ”9 a artikla
               1.   Kielletään kalojen ja äyriäisten hankkiminen Korean demokraattisesta kansantasavallasta jäsenvaltioiden kansalaisten toimesta tai jäsenvaltion lipun alla purjehtivaa alusta tai jäsenvaltiossa rekisteröityä ilma-alusta käyttäen, riippumatta siitä, ovatko kyseiset tuotteet peräisin Korean demokraattisen kansantasavallan alueelta.
               2.   Unioni toteuttaa tarvittavat toimenpiteet määrittääkseen, mitkä tuotteet kuuluvat 1 kohdan soveltamisalaan, johon sisällytetään kalat, äyriäiset, nilviäiset ja muut vedessä elävät selkärangattomat kaikissa muodoissa.”

               3)

               Korvataan 11 artiklan 2 kohdan c alakohta seuraavasti:

                           ”c)

                           uusien yhteisyritysten tai osuustoiminnallisten yhteisöjen avaaminen Korean demokraattisen kansantasavallan yhteisöjen tai henkilöiden kanssa tai olemassa olevien yhteisyritysten laajentaminen lisäinvestointien kautta, riippumatta siitä, toimivatko nämä Korean demokraattisen kansantasavallan hallituksen nimissä tai puolesta, paitsi jos pakotekomitea on antanut etukäteen tapauskohtaisen hyväksynnän tällaisille yhteisyrityksille tai osuustoiminnallisille yhteisöille;”

               4)

               Korvataan 13 artiklan 1 alakohta seuraavasti:

                           ”1)

                           Varainsiirtoja tai -selvityksiä Korean demokraattiseen kansantasavaltaan tai Korean demokraattisesta kansantasavallasta ei toteuteta, paitsi jos kyse on liiketoimista, jotka kuuluvat 3 alakohdan soveltamisalaan ja joille on annettu lupa 4 alakohdan mukaisesti.”

               5)

               Lisätään artikla seuraavasti:
               ”13 a artikla
               Sovellettaessa 13, 14 ja 24 a artiklaa jäsenvaltioiden on pidettävä rahoituslaitoksina sellaisia yhtiöitä, jotka tarjoavat vastaavia rahoituspalveluja kuin pankit.”

               6)

               Korvataan 16 artiklan 6 kohta seuraavasti:
               ”6.   Jäsenvaltioiden on toteutettava tarvittavat toimenpiteet takavarikoidakseen ja hävittääkseen, esimerkiksi tuhoamalla, saattamalla toimintakyvyttömiksi tai käyttökelvottomiksi, varastoimalla tai siirtämällä hävitettäviksi johonkin muuhun valtioon kuin alkuperä- tai määrävaltioon, tarkastuksissa löydetyt tuotteet, joiden toimitus, myynti, siirto tai vienti on kielletty YK:n turvallisuusneuvoston päätöslauselmalla 1718 (2006), 1874 (2009), 2087 (2013), 2094 (2013), 2270 (2016), 2321 (2016) tai 2371 (2017), sovellettavasta kansainvälisestä oikeudesta aiheutuvien velvoitteidensa mukaisesti.”

               7)

               Lisätään 18 a artiklaan kohdat seuraavasti:
               ”6.   Jäsenvaltioiden on kiellettävä pakotekomitean nimeämän aluksen pääsy satamiinsa, jos pakotekomitean suorittamassa nimeämisessä niin on määrätty, paitsi hätätilanteessa tai kun alus palaa lähtösatamaansa tai jos pakotekomitea päättää etukäteen, että satamaan pääsy on tarpeen humanitaaristen tarkoitusten tai muiden YK:n turvallisuusneuvoston päätöslauselman 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) tai 2371 (2017) tavoitteiden mukaisten tarkoitusten vuoksi.
               7.   Liite VI sisältää tämän artiklan 6 kohdassa tarkoitetut alukset, jotka pakotekomitea on nimennyt YK:n turvallisuusneuvoston päätöslauselman 2371 (2017) 6 kohdan mukaisesti.”

               8)

               Korvataan 22 artiklan 1 kohta seuraavasti:
               ”1.   Kielletään alusten rekisteröinti Korean demokraattiseen kansantasavaltaan, luvan hankkiminen alukselle käyttää Korean demokraattisen kansantasavallan lippua tai Korean demokraattisen kansantasavallan lipun alla purjehtivan aluksen omistaminen, leasing tai liikennöinti sekä luokituksen, todistuksen tai niihin liittyvän palvelun taikka vakuutuksen myöntäminen tällaiselle alukselle, mukaan luettuna tällaisten alusten vuokraaminen.”

               9)

               Lisätään artikla seuraavasti:
               ”26 a artikla
               1.   Jäsenvaltiot eivät saa ylittää 5 päivän elokuuta 2017 jälkeen minään päivänä lainkäyttövaltaansa kuuluvilla alueilla Korean demokraattisen kansantasavallan kansalaisille myönnettyjen ja 5 päivänä elokuuta 2017 voimassa olevien työlupien kokonaismäärää.
               2.   Edellä olevaa 1 kohtaa ei sovelleta, jos pakotekomitea antaa etukäteen tapauskohtaisen hyväksynnän sille, että humanitaarisen avun toimittamiseksi, ydinaseriisunnan toteuttamiseksi tai muiden YK:n turvallisuusneuvoston päätöslauselman 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) tai 2371 (2017) tavoitteiden mukaisten tarkoitusten vuoksi on tarpeen työllistää enemmän Korean demokraattisen kansantasavallan kansalaisia kuin jäsenvaltion lainkäyttövaltaan kuuluvilla alueilla oli 5 päivänä elokuuta 2017 myönnetty työlupia.”

               10)

               Korvataan 33 artiklan 1 kohta seuraavasti:
               ”1.   Neuvosto toteuttaa liitteisiin I, IV ja VI tehtävät muutokset YK:n turvallisuusneuvoston tai pakotekomitean päätösten perusteella.”

               11)

               Korvataan liitteen IV otsikko seuraavasti:
               ”Luettelo 18 a artiklan 5 kohdassa tarkoitetuista aluksista”.

               12)

               Lisätään liite seuraavasti:”
                  LIITE VI
                  Luettelo 18 a artiklan 7 kohdassa tarkoitetuista aluksista
               ”.
         2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 14 päivänä syyskuuta 2017.

            Neuvoston puolesta

            Puheenjohtaja

         A. ANVELT

      (1)  EUVL L 141, 28.5.2016, s. 79.


Avis juridique important

|

32000D0745

2000/745/EY: Komission päätös, tehty 29 päivänä marraskuuta 2000, Indonesiasta, Intiasta, Korean tasavallasta, Malesiasta, Taiwanista ja Thaimaasta peräisin olevan tietynlaisen polyeteenitereftalaatin (PET) tuontia koskevien polkumyynnin ja tukien vastaisten menettelyjen yhteydessä esitettyjen sitoumusten hyväksymisestä (tiedoksiannettu numerolla K(2000) 3603)

Virallinen lehti nro L 301 , 30/11/2000 s. 0088 - 0089

Komission päätös,tehty 29 päivänä marraskuuta 2000,Indonesiasta, Intiasta, Korean tasavallasta, Malesiasta, Taiwanista ja Thaimaasta peräisin olevan tietynlaisen polyeteenitereftalaatin (PET) tuontia koskevien polkumyynnin ja tukien vastaisten menettelyjen yhteydessä esitettyjen sitoumusten hyväksymisestä(tiedoksiannettu numerolla K(2000) 3603)(2000/745/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 2238/2000(2), jäljempänä "polkumyynnin perusasetus", ja erityisesti sen 8 ja 9 artiklan,ottaa huomioon muista kuin Euroopan yhteisön jäsenvaltioista tapahtuvalta tuetulta tuennilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97(3), jäljempänä "tuetun tuonnin vastainen perusasetus", ja erityisesti sen 13 ja 15 artiklan,on kuullut neuvoa-antavaa komiteaa asiasta,sekä katsoo seuraavaa:A MENETTELY(1) Komissio otti asetuksella (EY) N:o 1742/2000(4) käyttöön väliaikaisen polkumyyntitullin Indonesiasta, Intiasta, Korean tasavallasta, Malesiasta, Taiwanista ja Thaimaasta peräisin olevan tietynlaisen polyeteenitereftalaatin (PET) tuonnissa.(2) Komissio otti asetuksella (EY) N:o 1741/2000(5) käyttöön väliaikaisen tasoitustullin Intiasta, Malesiasta Taiwanista ja Thaimaasta peräisin olevan polyeteenitereftalaatin (PET) tuonnissa.(3) Väliaikaisten polkumyynti- ja tasoitustoimenpiteiden käyttöönoton johdosta komissio jatkoi polkumyynnin, tuetun tuonnin, vahingon ja yhteisön edun tutkimista. Tutkimuksen lopulliset päätelmät esitetään lopullisen polkumyyntitullin käyttöönotosta Indonesiasta, Intiasta, Korean tasavallasta, Malesiasta, Taiwanista ja Thaimaasta peräisin olevan polyeteenitereftalaatin tuonnissa annetussa neuvoston asetuksessa (EY) N:o 2604/2000(6) ja lopullisen tasoitustullin käyttöönotosta Intiasta, Malesiasta ja Thaimaasta peräisin olevan polyeteenitereftalaatin tuonnissa annetussa neuvoston asetuksessa (EY) N:o 2603/2000(7).(4) Tutkimuksissa vahvistettiin Indonesiasta, Intiasta, Korean tasavallasta, Malesiasta, Taiwanista ja Thaimaasta peräisin olevaan tuontiin liittyvää vahingollista polkumyyntiä sekä Intiasta, Malesiasta ja Thaimaasta peräisin olevaan tuontiin liittyvää vahingollista tukea koskevat alustavat päätelmät.B SITOUMUKSET(5) Väliaikaisten polkumyynti- ja tasoitustoimenpiteiden käyttöönoton jälkeen kaksi vientiä harjoittavaa intialaista tuottajaa, jotka osallistuivat molempiin tutkimuksiin, tarjosi (polkumyynnin perusasetuksen 8 artiklan 1 kohdassa ja tuetun tuonnin vastaisen perusasetuksen 13 artiklan 1 kohdassa tarkoitettuja) sitoumuksia. Lisäksi polkumyyntitutkimuksen osalta kaksi vientiä harjoittavaa indonesialaista tuottajaa tarjosi sitoumuksia. Näiden sitoumusten mukaisesti kyseiset vientiä harjoittavat tuottajat ovat tarjoutuneet myymään tuotetta etuyhteydettömille asiakkailleen hintaan, joka ei alita tiettyjä vähimmäishintoja.(6) Komissio katsoo, että intialaisten yritysten Pearl Engineering Polymers Limited ja Reliance Industries Limites tarjoamat sitoumukset voidaan hyväksyä, koska ne poistavat polkumyynnin ja tukien vahingolliset vaikutukset. Samoin komissio katsoo, että indonesialaisen P.T. Polypet Karyapersada -yrityksen tarjoama sitoumus voidaan hyväksyä, koska se poistaa polkumyynnin vahingollisen vaikutuksen. Lisäksi yritysten komissiolle lupaamat säännölliset ja yksityiskohtaiset raportit mahdollistavat tehokkaan valvonnan. Näiden yritysten toimiminen yhteistyössä tutkimuksessa, niiden rakenne ja myyntiorganisaatio sekä tarkasteltavana olevan tuotteen ominaispiirteet ovat lisäksi sellaisia, että komission mukaan sitoumusten kiertämisen riski on vähäinen.(7) Sitoumusta tarjosi myös toinen indonesialainen yritys. Yritys toimitti kuitenkin vääriä ja harhaanjohtavia tietoja tiettyjen polkumyyntitutkimuksen osatekijöiden osalta, mikä vaikutti yhteistyön tarkkuuteen ja luotettavuuteen sen osalta (ks. neuvoston asetuksen (EY) N:o 2604/2000 johdanto-osan 13 kappale). Näin ollen komissio katsoi, ettei kyseisen yrityksen tarjoamaa sitoumusta voitu valvoa tehokkaasti, ja hylkäsi sen.(8) Jotta voitaisiin varmistaa sitoumusten noudattaminen ja tehokas valvonta, sitoumuksiin perustuvaa vapaaseen liikkeeseen luovutusta koskevaa ilmoitusta esitettäessä tullista vapauttamiseen ehtona on pätevän sitoumuslaskun esittäminen asianomaisen jäsenvaltion tullille. Tällaisen sitoumuslaskun kirjoittavat ne vientiä harjoittavat tuottajat, joiden esittämät sitoumukset on hyväksytty, ja siinä on oltava asetusten (EY) N:o 2604/2000 ja (EY) N:o 2603/2000 liitteissä luetellut tiedot. Jos tällaista laskua ei esitetä tai jos se ei vastaa tullille esitettyä tuotetta, tulli on maksettava asianmukaisen määräisenä sitoumusten tehokkaan soveltamisen varmistamiseksi.(9) Jos sitoumuksia rikotaan tai ne perutaan tai jos on aihetta epäillä, että sitoumuksia on rikottu, polkumyynnin perusasetuksen 8 artiklan 9 ja 10 kohdan sekä soveltuvin osin tuetun tuonnin vastaisen perusasetuksen 13 artiklan 9 ja 10 kohdan nojalla voidaan ottaa käyttöön väliaikainen tai lopullinen tulli,ON TEHNYT TÄMÄN PÄÄTÖKSEN:1 artiklaHyväksytään sitoumukset, joita jäljempänä mainitut vientiä harjoittavat tuottajat ovat tarjonneet Indonesiasta, Intiasta, Korean tasavallasta, Malesiasta, Taiwanista ja Thaimaasta peräisin olevan tietynlaisen polyeteenitereftalaatin (PET) tuontia koskevan polkumyynnin vastaisen sekä Indonesiasta, Intiasta, Korean tasavallasta, Malesiasta, Taiwanista ja Thaimaasta peräisin olevan tietynlaisen polyeteenitereftalaatin (PET) tuontia koskevan tukien vastaisen menettelyn yhteydessä.>TAULUKON PAIKKA>2 artiklaTämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.Tämä päätös on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä 29 päivänä marraskuuta 2000.Komission puolestaPascal LamyKomission jäsen(1) EYVL L 56, 6.3.1996, s. 1.(2) EYVL L 257, 11.10.2000, s. 2.(3) EYVL L 288, 21.10.1997, s. 1.(4) EYVL L 199, 5.8.2000, s. 48.(5) EYVL L 199, 5.8.2000, s. 6.(6) Ks. tämän virallisen lehden sivu 21.(7) Ks. tämän virallisen lehden sivu 1.


title: 2010/282/: Neuvoston päätös, annettu 19 päivänä tammikuuta 2010 , liiallisen alijäämän olemassaolosta Itävallassa

text:
               21.5.2010

               FI

               Euroopan unionin virallinen lehti

               L 125/32

         NEUVOSTON PÄÄTÖS,
   annettu 19 päivänä tammikuuta 2010,
   liiallisen alijäämän olemassaolosta Itävallassa
   (2010/282/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 126 artiklan 6 kohdan, yhdessä 126 artiklan 13 kohdan ja 136 artiklan kanssa,
   ottaa huomioon komission ehdotuksen,
   ottaa huomioon Itävallan esittämät huomautukset,
   sekä katsoo seuraavaa:

               (1)

               Euroopan unionin toiminnasta tehdyn sopimuksen 126 artiklan 1 kohdan mukaan jäsenvaltioiden on vältettävä liiallisia julkisen talouden alijäämiä.

               (2)

               Vakaus- ja kasvusopimuksen tavoitteena on terve julkinen talous, jolla pyritään vahvistamaan hintavakauden edellytyksiä ja saavuttamaan uusien työpaikkojen syntyä edistävä vahva ja kestävä kasvu.

               (3)

               Euroopan unionin toiminnasta tehdyn sopimuksen 126 artiklan mukainen liiallisia alijäämiä koskeva menettely, sellaisena kuin sitä on selkeytetty liiallisia alijäämiä koskevan menettelyn täytäntöönpanon nopeuttamisesta ja selkeyttämisestä 7 päivänä heinäkuuta 1997 annetulla neuvoston asetuksella (EY) N:o 1467/97 (1), joka on osa vakaus- ja kasvusopimusta, edellyttää päätöstä liiallisen alijäämän olemassaolosta. Asetus (EY) N:o 1467/97 sisältää myös säännökset Euroopan yhteisön perustamissopimuksen 104 artiklan, josta on tullut Euroopan unionin toiminnasta tehdyn sopimuksen 126 artikla, täytäntöönpanosta. Euroopan unionin toiminnasta tehtyyn sopimukseen liitetyssä liiallisia alijäämiä koskevasta menettelystä tehdyssä pöytäkirjassa vahvistetaan lisämääräykset liiallisia alijäämiä koskevan menettelyn täytäntöönpanosta. Neuvoston asetuksessa (EY) N:o 479/2009 (2) vahvistetaan yksityiskohtaiset säännöt ja määritelmät mainitun pöytäkirjan määräysten soveltamiseksi.

               (4)

               Kun vakaus- ja kasvusopimusta vuonna 2005 uudistettiin, pyrittiin lisäämään sopimuksen vaikuttavuutta ja vahvistamaan sen talousteoreettista perustaa sekä turvaamaan julkisen talouden kestävyys pitkällä aikavälillä. Sillä pyrittiin varmistamaan, että erityisesti talouden tilanne ja talousarviotilanne otettaisiin täysin huomioon liiallista alijäämää koskevan menettelyn kaikissa vaiheissa. Vakaus- ja kasvusopimuksen tarjoama kehys tukee tällä tavoin julkisen talouden rahoitusaseman ripeään tervehdyttämiseen tähtäävää hallituksen politiikkaa, jossa otetaan huomioon talouden tilanne.

               (5)

               Euroopan yhteisön perustamissopimuksen 104 artiklan 5 kohdassa, josta on tullut Euroopan unionin toiminnasta tehdyn sopimuksen 126 artiklan 5 kohta, edellytettiin, että komissio antaa lausunnon neuvostolle, jos komissio katsoi, että jäsenvaltiossa oli tai siellä saattoi olla liiallinen alijäämä. Otettuaan huomioon Euroopan yhteisön perustamissopimuksen 104 artiklan 3 kohdan, josta on tullut Euroopan unionin toiminnasta tehdyn sopimuksen 126 artiklan 3 kohta, mukaisen kertomuksensa sekä talous- ja rahoituskomitean Euroopan yhteisön perustamissopimuksen 104 artiklan 4 kohdan, josta on tullut Euroopan unionin toiminnasta tehdyn sopimuksen 126 artiklan 4 kohta, mukaisesti antaman lausunnon komissio katsoi, että Itävallassa oli liiallinen julkisen talouden alijäämä. Komissio antoi tämän vuoksi neuvostolle Itävaltaa koskevan lausunnon alijäämän olemassaolosta 11 päivänä marraskuuta 2009 (3).

               (6)

               Euroopan unionin toiminnasta tehdyn sopimuksen 126 artiklan 6 kohdan mukaan neuvoston olisi otettava huomioon kyseisen jäsenvaltion mahdolliset huomautukset ennen kuin se kokonaisarvion tehtyään päättää, onko jäsenvaltiossa liiallinen alijäämä. Itävaltaa koskeva kokonaisarvio johtaa tässä päätöksessä esitettyihin päätelmiin.

               (7)

               Itävallan viranomaisten lokakuussa 2009 toimittamien tietojen mukaan maan julkisen talouden alijäämän ennakoidaan olevan 3,9 prosenttia suhteessa BKT:hen vuonna 2009 ja ylittävän näin reilusti viitearvon, joka on 3 prosenttia suhteessa BKT:hen. Viitearvon ennakoitua ylittymistä voidaan komission yksiköiden syksyn 2009 talousennusteen perusteella pitää poikkeuksellisena perussopimuksessa sekä vakaus- ja kasvusopimuksessa tarkoitetulla tavalla. Se johtuu erityisesti perussopimuksessa sekä vakaus- ja kasvusopimuksessa tarkoitetusta talouden jyrkästä laskusuhdanteesta. Komission yksiköiden syksyn 2009 talousennusteen mukaan reaalisen BKT:n ennakoidaan supistuvan Itävallassa jyrkästi eli 3,7 prosenttia vuonna 2009. Taantuma johtuu yksityisten investointien ja ulkomaankaupan romahtamisesta vientiin suuntautuneessa tehdasteollisuudessa finanssikriisin ja maailmantalouden kehityksen hidastumisen ja erityisesti tärkeimpien kauppakumppaneiden (euroalue, Keski- ja Itä-Eurooppa) kasvunäkymien roiman heikkenemisen seurauksena. Lisäksi katsottiin, ettei viitearvon ennakoitu ylittyminen ole väliaikaista. Komission yksiköiden syksyn 2009 talousennusteessa, jossa otetaan huomioon kuluvan vuoden aikana toteutetut finanssipoliittiset toimenpiteet, BKT:hen suhteutetun alijäämän ennustetaan olevan 5,5 prosenttia vuonna 2010 ja 5,3 prosenttia vuonna 2011 olettaen, ettei politiikassa tapahdu muutoksia. Alijäämää koskeva perussopimuksen arviointiperuste ei näin ollen täyty.

               (8)

               Itävallan viranomaisten lokakuussa 2009 toimittamien tietojen mukaan julkinen bruttovelka on ollut vuodesta 2008 lähtien yli viitearvon, joka on 60 prosenttia suhteessa BKT:hen, ja sen ennakoidaan olevan 68,2 prosenttia suhteessa BKT:hen vuonna 2009. Komission yksiköiden syksyn 2009 talousennusteessa BKT:hen suhteutetun velan arvioidaan kasvavan 73,9 prosenttiin vuonna 2010 ja 77 prosenttiin vuonna 2011. Velkasuhteen ei voida katsoa supistuvan riittävästi ja lähestyvän riittävän nopeasti viitearvoa perussopimuksessa sekä vakaus- ja kasvusopimuksessa tarkoitetulla tavalla. Velkaa koskeva perussopimuksen arviointiperuste ei täyty.

               (9)

               Asetuksen (EY) N:o 1467/97 2 artiklan 4 kohdan mukaan ”merkitykselliset tekijät” voidaan ottaa huomioon liiallisen alijäämän olemassaolosta tehtävää, Euroopan unionin toiminnasta tehdyn sopimuksen 126 artiklan 6 kohdan mukaista neuvoston päätöstä edeltävissä vaiheissa ainoastaan, jos kaksi vaatimusta – se, että alijäämä pysyy lähellä viitearvoa, ja se, että viitearvon ylitys on väliaikaista – täyttyvät kaikilta osin. Itävallan tapauksessa nämä kaksi edellytystä eivät täyty. Merkityksellisiä tekijöitä ei sen vuoksi oteta huomioon tätä päätöstä edeltävissä vaiheissa,

         ON HYVÄKSYNYT TÄMÄN PÄÄTÖKSEN:
   1 artikla
   Kokonaisarvion perusteella todetaan, että Itävallassa on liiallinen alijäämä.
   2 artikla
   Tämä päätös on osoitettu Itävallan tasavallalle.

      Tehty Brysselissä 19 päivänä tammikuuta 2010.

            Neuvoston puolesta

            Puheenjohtaja

         E. SALGADO

      (1)  EYVL L 209, 2.8.1997, s. 6.

      (2)  EUVL L 145, 10.6.2009, s. 1.

      (3)  Kaikki Itävallan liiallista alijäämää koskevaan menettelyyn liittyvät asiakirjat ovat saatavilla osoitteessa http://ec.europa.eu/economy_finance/netstartsearch/pdfsearch/pdf.cfm?mode = _m2


title: 2006/281/EY,Euratom: Jäsenvaltioiden hallitusten edustajien päätös, tehty  6 päivänä huhtikuuta 2006 , Euroopan yhteisöjen tuomioistuimen tuomarien ja julkisasiamiesten nimittämisestä

text:
               13.4.2006

               FI

               Euroopan unionin virallinen lehti

               L 104/39

      JÄSENVALTIOIDEN HALLITUSTEN EDUSTAJIEN PÄÄTÖS,

   tehty 6 päivänä huhtikuuta 2006,
   Euroopan yhteisöjen tuomioistuimen tuomarien ja julkisasiamiesten nimittämisestä
   (2006/281/EY, Euratom)
   EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan yhteisön perustamissopimuksen ja erityisesti sen 223 artiklan,
   ottavat huomioon Euroopan atomienergiayhteisön perustamissopimuksen ja erityisesti sen 139 artiklan,
   sekä katsovat seuraavaa:

               (1)

               Euroopan yhteisöjen tuomioistuimen tuomarien Peter JANNin, Christiaan TIMMERMANSin, Konrad SCHIEMANNin, Jiří MALENOVSKÝn, Jean-Pierre PUISSOCHET'n, Ninon COLNERICin, Stig VON BAHRin, Antonio TIZZANOn, José Narciso DA CUNHA RODRIGUESin, Pranas KŪRISin, George ARESTISin, Anthony BORG BARTHETin ja Egils LEVITSin sekä Euroopan yhteisöjen tuomioistuimen julkisasiamiesten Christine STIX-HACKLin, Philippe LÉGER'n, Leendert GEELHOEDin ja Paolo MENGOZZIn toimikaudet päättyvät 6 päivänä lokakuuta 2006.

               (2)

               Euroopan yhteisöjen tuomioistuimen tuomarien ja julkisasiamiesten toimikaudet olisi osittain uudistettava kaudeksi, joka alkaa 7 päivänä lokakuuta 2006 ja päättyy 6 päivänä lokakuuta 2012. Yksi tuomari voidaan kuitenkin nimittää vasta jälkeenpäin, koska asiasta ei ole vielä tehty ehdotusta,

         OVAT PÄÄTTÄNEET SEURAAVAA:
   1 artikla
   1.   Euroopan yhteisöjen tuomioistuimen tuomareiksi nimitetään 7 päivänä lokakuuta 2006 alkavaksi ja 6 päivänä lokakuuta 2012 päättyväksi toimikaudeksi

               George ARESTIS

               Jean-Claude BONICHOT

               Anthony BORG BARTHET

               José Narciso DA CUNHA RODRIGUES

               Peter JANN

               Pranas KŪRIS

               Egils LEVITS

               Pernilla LINDH

               Jiří MALENOVSKÝ

               Christiaan TIMMERMANS

               Antonio TIZZANO

               Konrad SCHIEMANN

         2.   Euroopan yhteisöjen tuomioistuimen julkisasiamiehiksi nimitetään 7 päivänä lokakuuta 2006 alkavaksi ja 6 päivänä lokakuuta 2012 päättyväksi toimikaudeksi

               Yves BOT

               Ján MAZÁK

               Paolo MENGOZZI

               Verica TRSTENJAK

         2 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 6 päivänä huhtikuuta 2006.

            Puheenjohtaja

         G. WOSCHNAGG


title: Neuvoston päätös (EU) 2015/1289, annettu 13 päivänä heinäkuuta 2015, sakon määräämisestä Espanjalle alijäämätietojen väärentämisestä Valencian itsehallintoalueella

text:
               28.7.2015

               FI

               Euroopan unionin virallinen lehti

               L 198/19

         NEUVOSTON PÄÄTÖS (EU) 2015/1289,
   annettu 13 päivänä heinäkuuta 2015,
   sakon määräämisestä Espanjalle alijäämätietojen väärentämisestä Valencian itsehallintoalueella
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon julkisen talouden valvonnan tehokkaasta täytäntöönpanosta euroalueella 16 päivänä marraskuuta 2011 annetun Euroopan parlamentin ja neuvoston asetuksen (EU) N:o 1173/2011 (1) ja erityisesti sen 8 artiklan 1 kohdan,
   ottaa huomioon asetuksessa (EU) N:o 1173/2011 tarkoitetuista tilastojen väärentämiseen liittyvistä tutkinnoista ja sakoista 29 päivänä kesäkuuta 2012 annetun komission delegoidun päätöksen 2012/678/EU (2),
   ottaa huomioon 7 päivänä toukokuuta 2015 annetun komission kertomuksen asetuksen (EU) N:o 1173/2011 mukaisesta Espanjassa tapahtunutta tilastojen väärentämistä koskevasta tutkinnasta,
   ottaa huomioon Euroopan komission suosituksen,
   sekä katsoo seuraavaa:

               (1)

               Euroopan unionin toiminnasta tehdyn sopimuksen (SEUT) 126 artiklan 1 kohdan mukaan jäsenvaltioiden on vältettävä liiallisia julkisen talouden alijäämiä. Julkisen talouden alijäämää ja velkaa koskevat tiedot, jotka ovat merkityksellisiä sovellettaessa SEUT 121 ja 126 artiklaa tai perussopimuksiin liitettyä, liiallisia alijäämiä koskevasta menettelystä tehtyä pöytäkirjaa N:o 12, ovat olennaisia unionissa talouspolitiikan koordinoinnin kannalta.

               (2)

               Jotta voidaan vahvistaa julkisen talouden valvonnan täytäntöönpanoa euroalueella ja estää julkisen talouden alijäämää ja velkaa koskevien tietojen tahallinen tai törkeän tuottamuksellinen vääristely, neuvosto voi komission suosituksesta päättää määrätä sakon vääristelystä vastuussa olevalle jäsenvaltiolle.

               (3)

               Komissio käynnisti 11 päivänä heinäkuuta 2014 asetuksen (EU) N:o 1173/2011 mukaisen tutkinnan tilastojen väärentämisestä Espanjassa. Tutkinnan alustavat havainnot toimitettiin Espanjalle 19 päivänä helmikuuta 2015 delegoidun päätöksen 2012/678/EU vaatimusten mukaisesti, jotta Espanja olisi voinut esittää niistä huomautuksensa. Espanja toimitti alustavia havaintoja koskevat kirjalliset huomautuksensa ajoissa.

               (4)

               Komissio antoi 7 päivänä toukokuuta 2015 kertomuksen, joka koski asetuksen (EU) N:o 1173/2011 mukaista tutkintaa tilastojen väärentämisestä Espanjassa ja jossa otettiin huomioon Espanjan esittämät huomautukset.

               (5)

               Komissio on kertomuksessaan on todennut, että Espanjan kuningaskunnan julkissektorin yksikkö, Valencian itsehallintoalueen tarkastusvirasto, oli syyllistynyt törkeään tuottamukseen, jossa oli kyse terveydenhuoltomenojen kirjaamatta jättämisestä ja suoriteperusteisen kirjaustavan noudattamatta jättämisestä kansantalouden tilinpidossa, ja jonka johdosta komissiolle (Eurostat) ilmoitettiin maaliskuussa 2012 virheellisiä tietoja Espanjan julkisen talouden alijäämästä. Komission havaintojen perusteella on aiheellista päätellä, että törkeän tuottamuksellinen alijäämätietojen vääristely tapahtui silloin, kun Espanja ilmoitti virheelliset tiedot Eurostatille maaliskuussa 2012. Näiden seikkojen perusteella on aiheellista määrätä sakko.

               (6)

               Sakon määrä ei saa olla enempää kuin 0,2 prosenttia suhteessa Espanjan bruttokansantuotteeseen vuonna 2014.

               (7)

               Määrättävän sakon viitemäärän olisi oltava 5 prosenttia vääristelyn laajemmasta vaikutuksesta Espanjan julkisen talouden alijäämään liiallisia alijäämiä koskevaan menettelyyn liittyvän ilmoituksen kattamina vuosina. Tarkistus, joka tehtiin menoihin, jotka Espanja oli ilmoittanut huhtikuussa 2012 julkaistua liiallisia alijäämiä koskevan menettelyn mukaista ilmoitusta varten, oli 1,893 miljardia euroa. Tämän perusteella viitemäärä olisi vahvistettava 94,65 miljoonaksi euroksi.

               (8)

               Komissio, ottaen huomioon delegoidun päätöksen 2012/678/EU 14 artiklan 3 kohdan a alakohdassa vahvistetut edellytykset, on todennut kertomuksessaan, ettei tietojen vääristelyllä ollut merkittävää vaikutusta unionin talouspolitiikan vahvistetun ohjausjärjestelmän toimintaan, koska sen vaikutus Espanjan koko alijäämään oli rajallinen. Kertomuksessa todetaan myös, että oikeat tiedot ilmoitettiin pian sen jälkeen, kun Espanjan virheelliset alijäämätiedot oli julkaistu huhtikuussa 2012, mikä mahdollisti Espanjan alijäämätietojen korjaamisen jo vuonna 2012. Näiden seikkojen perusteella on aiheellista vähentää sakon määrää.

               (9)

               Komissio, ottaen huomioon delegoidun päätöksen 2012/678/EU 14 artiklan 3 kohdan b alakohdassa vahvistetut edellytykset, on todennut kertomuksessaan, että tietojen vääristely johtui törkeästä tuottamuksesta. Tältä osin sakon määrää ei pitäisi mukauttaa.

               (10)

               Komissio, ottaen huomioon delegoidun päätöksen 2012/678/EU 14 artiklan 3 kohdan c alakohdassa vahvistetut edellytykset, on todennut kertomuksessaan, että tietojen vääristelyyn osallistui lähinnä yksi Espanjan julkissektorin yksikkö. Näiden seikkojen perusteella on aiheellista vähentää sakon määrää.

               (11)

               Komissio, ottaen huomioon delegoidun päätöksen 2012/678/EU 14 artiklan 3 kohdan d alakohdassa vahvistetut edellytykset, on todennut kertomuksessaan, että kyseisen jäsenvaltion toimet, jotka voidaan ottaa sakon perustaksi, ovat sinä ajanjaksona toteutetut toimet, joka alkoi 13 päivänä joulukuuta 2011 asetuksen (EU) N:o 1173/2011 tullessa voimaan ja päättyi tutkinnan käynnistyessä 11 päivänä heinäkuuta 2014. Kertomuksessa todetaan myös, että virheellisesti ilmoitetut alijäämätiedot korjattiin tarkistuksessa lokakuussa 2012 julkaistun, liiallisia alijäämiä koskevan menettelyn mukaisen ilmoituksen yhteydessä. Tältä osin sakon määrää ei pitäisi mukauttaa vääristelyn keston perusteella.

               (12)

               Komissio, ottaen huomioon delegoidun päätöksen 2012/678/EU 14 artiklan 3 kohdan e alakohdassa vahvistetut edellytykset, on todennut kertomuksessaan, että Espanjan tilastoviranomaiset ja kaikki asianomaiset yksiköt ovat osoittaneet suurta yhteistyökykyä tutkinnan aikana. Näiden seikkojen perusteella on aiheellista vähentää sakon määrää.

               (13)

               Näiden olosuhteiden perusteella olisi Espanjalle määrättävä sakko vahvistettava 18,93 miljoonaksi euroksi,

         ON HYVÄKSYNYT TÄMÄN PÄÄTÖKSEN:
   1 artikla
   Määrätään Espanjalle 18,93 miljoonan euron suuruinen sakko julkisen talouden alijäämää koskevien tietojen törkeän tuottamuksellisesta vääristelystä sen mukaisesti, mitä todetaan Euroopan komission kertomuksessa, joka koskee asetuksen (EU) N:o 1173/2011 mukaista tutkintaa tilastojen väärentämistä Espanjassa.
   2 artikla
   Tämä päätös on osoitettu Espanjan kuningaskunnalle.

      Tehty Brysselissä 13 päivänä heinäkuuta 2015.

            Neuvoston puolesta

            Puheenjohtaja

         F. ETGEN

      (1)  EUVL L 306, 23.11.2011, s. 1.

      (2)  EUVL L 306, 6.11.2012, s. 21.


title: Jäsenvaltioiden hallitusten edustajien päätös (EU, Euratom) 2017/620, annettu 29 päivänä maaliskuuta 2017, unionin yleisen tuomioistuimen tuomarin nimittämisestä

text:
               1.4.2017

               FI

               Euroopan unionin virallinen lehti

               L 89/9

         JÄSENVALTIOIDEN HALLITUSTEN EDUSTAJIEN PÄÄTÖS (EU, Euratom) 2017/620,
   annettu 29 päivänä maaliskuuta 2017,
   unionin yleisen tuomioistuimen tuomarin nimittämisestä
   EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionista tehdyn sopimuksen ja erityisesti sen 19 artiklan,
   ottavat huomioon Euroopan unionin toiminnasta tehdyn sopimuksen ja erityisesti sen 254 ja 255 artiklan,
   ottavat huomioon Euroopan atomienergiayhteisön perustamissopimuksen ja erityisesti sen 106 A artiklan 1 kohdan,
   sekä katsovat seuraavaa:

               (1)

               Euroopan unionin tuomioistuimen perussäännöstä tehdyssä pöytäkirjassa N:o 3 olevassa 48 artiklassa, sellaisena kuin se on muutettuna Euroopan parlamentin ja neuvoston asetuksella (EU, Euratom) 2015/2422 (1), määrätään, että unionin yleisessä tuomioistuimessa on 47 tuomaria 1 päivästä syyskuuta 2016. Mainitun asetuksen 2 artiklan b alakohdassa määritetään seitsemän uuden tuomarin toimikauden pituus siten, että toimikauden päättyminen vastaa 1 päivänä syyskuuta 2019 ja 1 päivänä syyskuuta 2022 tapahtuvia unionin yleisen tuomioistuimen tuomareiden osittaisia vaihtumisia.

               (2)

               Tässä yhteydessä Colm MAC EOCHAIDHia esitettiin ehdokkaaksi unionin yleisen tuomioistuimen uuden tuomarin virkaan.

               (3)

               Euroopan unionin toiminnasta tehdyn sopimuksen 255 artiklalla perustettu komitea on antanut lausuntonsa Colm MAC EOCHAIDHin soveltuvuudesta unionin yleisen tuomioistuimen tuomarin tehtävään.

               (4)

               On asianmukaista nimittää Colm MAC EOCHAIDH tämän päätöksen voimaantulopäivänä alkavaksi ja 31 päivänä elokuuta 2019 päättyväksi kaudeksi,

         OVAT HYVÄKSYNEET TÄMÄN PÄÄTÖKSEN:
   1 artikla
   Nimitetään Colm MAC EOCHAIDH unionin yleisen tuomioistuimen tuomariksi tämän päätöksen voimaantulopäivänä alkavaksi ja 31 päivänä elokuuta 2019 päättyväksi kaudeksi.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 29 päivänä maaliskuuta 2017.

            Puheenjohtaja

         M. BONNICI

      (1)  Euroopan parlamentin ja neuvoston asetus (EU, Euratom) 2015/2422, annettu 16 päivänä joulukuuta 2015, Euroopan unionin tuomioistuimen perussäännöstä tehdyn pöytäkirjan N:o 3 muuttamisesta (EUVL L 341, 24.12.2015, s. 14).